Selamat Tinggal Malaysia! Nur Sajat ‘Belanja’ Gambar Rumah Baru Di Australia

Usahawan selebriti sensasi Nur Sajat mengesahkan dirinya kini telah berhijrah ke Australia sejak beberapa hari lalu selepas kononnya diluluskan permohonan menggunakan ‘tiket’ kad pelarian Suruhanjaya Tinggi Pertubuhan Bangsa-Bangsa Bersatu bagi Pelarian (UNHCR) yang dikeluarkan ibu pejabat suruhanjaya itu di Bangkok.

Menerusi ruangan Instagram live pada pagi Selasa, Sajat atau nama sebenarnya Muhammad Sajjad Kamaruz Zaman berkata ketika ini dirinya masih dikuarantin di sebuah hotel di Australia namun dalam masa yang sama teruja untuk meneruskan kehidupan barunya di Australia.

Jelas Sajat, sebelum dia berkongsi mengenai penghijrahannya itu dia terlebih dahulu memohon kebenaran kedutaan Australia untuk berbuat demikian. Tambahnya lagi, dia berasa terharu kerana kedutaan negara itu banyak memberi sokongan terhadapnya dalam pelbagai aspek.

“Saya sekarang ini di Australia. Tak nak pandang belakang dah.

“Saya sekarang sedang menjalani kuarantin. Habis dua minggu nanti saya akan berjalan-jalan

“Disini, saya dikelilingi orang yang mengambil berat pasal saya dan saya temui kebahagiaan saya dekat sini

“Kedutaan Australia banyak sokong saya macam hantar pergi kelas tambahan, perbaiki skill bisnes dan bahasa Inggeris, bagi rumah

“Semua benda ini sebelum saya beritahu saya dah tanya kedutaan dahulu dan mereka membenarkannya” dedah Sajat

Di ruangan Instagram Story pula, Sajat sempat menunjukkan beberapa foto rumah baharunya di Australia. Difahamkan, pelantun Makhluk Penggoda itu menetap di Canterbury, Australia.

BACA LAGI: “Malah Dia Hina Aku!” – Nur Mustika Tanggung Derita Perbuatan Abang Yang Kini Di Australia

Terdahulu, Polis Diraja Malaysia (PDRM) memaklumkan Sajat telah ditahan oleh Imigresen Thailand di sebuah kondominium di Thailand. Bagaimanapun, usahawan itu telah dibebaskan dan memaklumkan kepada pihak berkuasa di sana bahawa dia merupakan seorang pelarian. Difahamkan, usahawan itu berjaya meloloskan diri ke Thailand menerusi sebuah gerabak kereta api di Padang Besar, Perlis.


“Doakan Yer”- Ebit Lew Mohon Doa, Bercuti Di Switzerland Bersama Keluarga

Setelah sekian lama terpalit dengan pelbagai kontroversi panas yang menimpa dirinya, pendakwah bebas, Ustaz Ebit Lew memaklumkan  kini sedang bercuti bersama isteri dan anak-anaknya.

Pendedahan tersebut dilakukan di laman Facebook beliau yang memuatnaik fotony bersama isteri yang berada di dalam sebuah pesawat dan meminta orang ramai untuk mendoakan keselamatan mereka.

“Doakan yer. Bawa Bidadari(isteri) dan anak-anak ke swiss. Tiadalah masa paling indah di dunia ini melebihi saat bersama keluarga.

Peneman di dunia dan di sana insyaAllah. Semoga setiap langkah ini mendapat Redha dan kasih sayangNya.”- tulis Ebit

Perkongsian tersebut mendapat pelbagai reaksi netizen di media sosial. Ada yang menumpang gembira apabila Ebit dapat berehat dan bercuti seketika bersama keluarga tercinta dan tidak kurang juga yang mengecamnya berikutan isu yang melibatkan dirinya masih hangat diperkatakan.

Terdahulu, nama  Ebit menjadi sebutan disebabkan beberapa kontroversi panas seperti perbalahannya dengan penyayi rap, Caprice yang berhubung misi kemanusiaan ke Palestin, tuduhan dari Ketua Pegawai Eksekutif Cinta Gaza Malaysia (CGM) iaitu Muhammad Nadir Al-Nuri Kamaruzaman yang menuduh Ebit  menggunakan ‘pintu belakang’ untuk memasuki Palestin, dan yang terkini kononnya tersdapat  sebuah video lucah yang mirip Ebit  telah tersebar di media sosial.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kongsi Pengalaman Berlakon Babak Rogol, Fauzi Nawawi Mohon Maaf Kepada Raja Farah

Pelakon dan pengarah, Fauzi Nawawi menerusi sebuah video yang dimuatnaik di laman Instagram memohon maaf secara terbuka khususnya buat pelakon Raja Farah dan keluarga.

Permohonan maaf itu dibuat susulan keterbukaan Fauzi berkongsi kembali pengalamannya melakonkan sebuah babak rogol bersama Farah ketika kedua-duanya menjayakan filem Anak Halal suatu ketika dahulu. Menurut Fauzi, dia akui menerima pelbagai kecaman dan makian daripada netizen berikutan tularnya video ‘pengakuannya’ itu dia media sosial.

Tidak mudah melatah dengan kecaman yang diterima, Fauzi berkata dia menerimanya dengan hati yang tenang walaupun agak kusut memikirkannya. Jelasya, usai tamat penggambaran program bual bicara tersebut dia telah meminta pada pihak penerbit untuk memotong bahagian percakapannya yang disifatkan sensitif.

A post shared by FauziNawawi (@theonlyfauzinawawi)

Namun begitu, ia telah pun ditayangkan di kaca televisyen sekaligus mencetuskan pertikaian orang ramai mengenai pendedahannya itu biarpun ia telah lama berlalu.

“Pertama sekali saya nak memohon maaf kepada semua yang menyebarkan video program yang dah kecoh di laman sosial. Program itu dah ditayangkan lama dan baru kini dihebohkan balik walau apa pun tujuannya. Tetapi apa yang saya nak cakap dekat sini saya nak mohon maaf kepada semua dalam video ini khususnya kepada Raja Farah dan suami dan juga seluruh ahli keluarga.

“Sebelum program ini ditayangkan, selesai saja penggambaran pada PKP pertama dahulu saya dah minta pihak penerbit dan produksi untuk potong mana yang sensitif sebab masa kami bersembang antara lelaki ini memang salah saya lah sembang itu tak control cakap dan terlepas nama Raja Farah.

“Sebenarnya masa ini diorang tanya pengalaman watak yang pernah saya pegang. Kalau diceritakan 14 tahun dahulu adalah perompak, perogol itu adalah watak yang sinonim dengan saya. Jadi bila dah terlepas cakap itu, habis je recording saya tersedar ada yang patut dipotong di censor kan supaya tak ditayangkan.

“Tapi malangnya cerita itu pun ditayangkan dua kali tak tahu pula baru hari ini diviralkan balik di Twitter. Apa pun saya mengaku memang salah saya, saya jahil dan saya tak baik. Tapi saya sedang memperbaiki diri saya untk jadi lebih baik” luah suami kepada pelakon Lisdawati ini

Di kesempatan itu, Fauzi berulang kali memohon maaf kepada Farah dan keluarganya atas keterlanjuran kata-kata tersebut selain berterima kasih buat mereka yang menegurnya.

“Kepada mereka yang amat sensitif dan terkesan dengan video ini dah tentu suami kepada Raja Farah, mohon maaf daripada hujung rambut sampai hujung kaki memang saya tak ada niat langsung untuk memalukan. Kepada Raja Farah sendiri dan keluarga saya minta maaf apatah lagi perkara ini telah dipanjangkan.

“Kepada netizen yang amat prihatin kepada perkara ini yang sanggup maki saya, maki mak saya, maki keluarga, maki anak-anak saya, saya maafkan dan saya anggap anda prihatin sebab itu sanggup maki saya. Saya berterima kasih kepada yang mengingatkan saya dan menegur kesilapan saya sama ada cara baik ataupun cara kasar. Terima kasih dan saya terima dengan rela hati dan kepada suami Raja Farah dan Raja Farah serta keluarga saya mohon maaf sekali lagi” kata Fauzi

Terdahulu, Farah dan suami menyifatkan bahawa pendedahan Fauzi mengenai babak rogol dalam filem Anak Halal sebagai sesuatu yang memalukan. Menurut suami pelakon itu, rakaman yang disiarkan di sebuah stesen televisyen itu adalah salah di setiap sudut kerana tidak menjaga aib dan kehormatan wanita. Malah Farah sendiri akui terkesan dengan perkara itu dan merasakan seakan dibuka aib serta dirinya tidak dihormati.

A post shared by Mama to Imran & Ilham Iskandar (@rajafarahraziz)

Sebelum ini, Fauzi, dijemput sebagai tetamu bersama beberapa orang selebriti lelaki dalam sebuah program bual bicara. Dalam program tersebut, Fauzi berkongsi pengalamannya menjayakan babak merogol Farah dalam filem tersebut.


Izwan Azir Salleh Mohon Media Berhenti Promosikan ‘Drama’ DSV & Iqbal Zulkefli

Penyampai radio Buletin FM, Izwan Azir Salleh memohon pada pihak tertentu untuk menghentikan ‘drama’ di antara jutawan kosmetik, Datuk Seri Vida(DSV) dengan bekas pembantu peribadinya (PA), Ahmad Iqbal Zulkefli.

Menerusi laman Twitter, bekas pembaca berita TV3 ini menyifatkan drama sebegitu hanya dilayan pada era menonton drama popular Opah dan Pi Mai Pi Mai Tang Tu sahaja.

“Saya minta sangat-sangatlah media-media tertentu ni hentikan drama Iqbal dan DS Vida ni. Drama begitu zaman kita menonton Opah atau Pi Mai Pi Mai Tang Tu dulu bolehlah.

Ini dah tahun 2021! Takkan mentaliti kita tahap itu sahaja weyh?”- pesan Izwan

Tambah Izwan lagi, dia turut mendedahkan terdapat faktor pembelian ruang berita oleh golongan berada untuk menjual cerita sebegitu.

“Saya tahu ada faktor pembelian ruang berita oleh golongan berada ini supaya cerita begini dijual, dijaja tapi come on!

Duit mereka lebih penting atau bentuk pemikiran anak bangsa kita pada masa depan yang lebih penting?”-Soal Izwan lagi

Tegas Izwan, dia memberikan pesanan buat mereka yang mengikuti perkembangan kedua-dua figura tersebut tidak akan mendapat sebarang kebaikan waima kelebihan.

“Kepada yang mudah terhibur dengan cerita ‘sampah’ dua manusia tu, ketahuilah, mereka kahwin atau tidak, dia buat lagu Caprice atau Floor 88 ke,

tak letak nasi dalam pinggan kita, tak bayar hutang bank kita. Dia untung dapat trafik, kita dapat apa? Otak makin layu..”- kata Izwan

A post shared by Dato' Seri Dr. Hajah Vida (@datoserivida)

Terdahulu, Murai.my melaporkan bahawa DSV akui  telah terkena buatan sihir daripada pihak yang tidak bertanggungjawab. Dia turut menegaskan bahawa ianya bukan lakonan selain meminta ustaz yang merawatnya mengesahkan perkara tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ustazah Norhafizah Kongsi Sebab Ramai Muslimah Solat Di Tepi Binaan Hijau Dalam Masjid Nabawi

Pendakwah dan pensyarah terkenal Ustazah Datuk Dr Norhafizah Musa baru-baru ini telah memuatnaik beberapa foto Masjid an-Nabawi di Instagramnya. Hantaran tersebut telah menarik perhatian orang ramai setelah membaca kaspyen yang dikongsi ikon dakwah ini.

Ustazah Norhafizah Musa berkongsi ceritanya sewaktu berada di Masjid an-Nabawi, beliau tertanya-tanya mengapa ramai muslimah menunaikan solat bersebelahan binaan hijau di dalam masjid tersebut.

Menurut Ustazah Norhafizah, binaan hijau tersebut merupakan kamar isteri kesayangan Nabi Muhammad SAW,Saidatina Aisyah r.a dan di dalamnya juga terdapat makam Rasulullah SAW, Saidina Abu Bakar as-Siddiq, dan Saidina Umar al-Khattab.

“Malam yang direzekikan Allah untuk solat di Raudhoh.

Ustazah bertanya dengan staf muslimah Masjid an-Nabawi, apa di tepi ku ini? (solat di tepi binaan hijau).

Jawab beliau, ini kamar Sayyidah Aisyah r.a dan di dalamnya maqam Rasulullah SAW, Saidina Abu Bakar as-Siddiq dan Saidina Umar al-Khattab.” Tulisnya

Ikon dakwah ini juga meluahkan rasa kagumnya terhadap Saidatina Aisyah r.a yang cekal hati meneruskan kehidupan selepas kewafatan Rasulullah SAW dan sewaktu hidupnya srikandi hebat ini, beliau tidak pernah berhenti menyebarkan ilmu kepada ummah.

Dikatakan, apabila tiba masanya untuk meninggalkan dunia fana ini Saidatina Aisyah memohon agar tidak disemadikan berdekatan dengan ketiga-tiga makan tersebut kerana merasa malu.

“Allahu Akbar… Terus terkenangkan Saidatuna Aisyah r.a. Betapa hebatnya kemuliaan yang Allah berikan kepada isteri kesayangan Rasulullah SAW. Lama sangat Saidatuna Aisyah meneruskan kehidupan selepas kewafatan Rasulullah SAW.

Cekal hati beliau, terus menyebarkan ilmu kepada ummah. Bagaimana agaknya beliau menanggung rindu yang hebat kepada Allah dan Rasul. Betapa tawadhu’ nya beliau, di akhir hayat memohon agar dikebumikan tidak berdekatan ketiga-tiga maqam itu kerana merasa malu.

Saidatuna Aisyah r.a.. Contohi dan hayati betapa tinggi keimanan dan ketaqwaan yang beliau miliki. Ustazah doakan sahabat-sahabat sampai ke sini InsyaAllah, menunaikan ibadah umrah dan ziarah Rasulullah SAW. Aamiin.” Kongsinya lagi

Semoga kita semua dapat menjadi tetamu Allah di tanah suci dan menziarah makam insan terpuji ini suatu hari nanti, InsyaAllah amin.


“Masih Tak Percaya Bakal Jadi Ibu Kepada Dua Orang Anak”- Elfira Loy Umum Hamil Anak Kedua

Pelakon, Elfira Loy mengumumkan bahawa dirinya kini sedang hamil anak kedua bersama bekas peserta program realiti On Air musim kedua 2013, Faris Khairol Anuar.

Menerusi posting yang dimuatnaik di Instagram, pelakon ini mendedahkan bahawa dia masih tidak percaya bakal menjadi ibu kepada dua orang cahaya mata.

“Masih tidak percaya saya bakal menjadi ibu kepada dua orang anak. @muhammadrayyankalafofficial bakal bantu mommy kan.”- tulis Elfira

Tambahnya lagi, walaupun dikurniakan rezeki lebih awal namun Elfira menyifatkan dirinya turut merasai pengalaman  untuk menunggu cahaya mata seterusnya.

“Walaupun waktu menunggu untuk anak kedua tidak lama seperti orang lain tetapi saya masih mempunyai momen itu juga.

Dan sedih sangatkan. Jadi El memang berdoa sangat Allah makbulkan doa doa mereka yang TTC. Hugs.”- katanya lagi

Sekadar info, Elfira telah berkahwin dengan suaminya, Faris pada 1 Januari 2019, Hasil perkongsian hidup, pasangan ini dikurniakan seorang anak lelaki, Muhammad Rayyan Khalaf pada Oktober 2019.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Pelakon Baru Masih Tak Serik? Sanggup Halang Lalu Lintas Demi ‘Content’

Masih tidak serik biarpun pernah dikecam teruk di media sosial! Itulah gambaran yang sesuai diberikan buat seorang pensohor media sosial (Instafamous) yang juga pelakon baru.

Kejadian yang berlaku di hadapan sebuah pusat membeli-belah terkenal di Shah Alam pada petang Selasa ternyata menyusahkan pengguna jalanraya. Ketika itu,kelihatan pelakon lelaki tersebut yang popular di laman YouTube sanggup merakam babak lakonannya di tengah jalan raya ketika pelbagai kenderaan sedang keluar masuk daripada pusat membeli belah dan sebuah apartment berhampiran.

Bukan sahaja jurugambarnya tidak memakai pelitup muka, malah kereta miliknya yang dipandu oleh seorang kenalan juga dilihat membahayakan pengguna lain kerana dipandu laju biarpun berada di tempat awam.

Tidak pasti peka atau tidak dengan keadaan sekeliling, namun lelaki ini pernah tular tidak berapa lama dahulu kerana kandungannya  melibatkan seorang penyanyi popular telah menyentuh sensitivi keluarga dan masyarakat. Dikhabarkan, dia turut menyesali akan tindakannya itu selain berjanji untuk tidak lagi berbuat demikian.


Mahu Jadi Rujukan! Gwyneth Paltrow Beri Nasihat Mengenai Seks Kepada Anak-Anak

Pelakon Hollywood, Gwyneth Paltrow mendedahkan bahawa di mempunyai nasihat seks yang diceritakan kepada dua orang anaknya Moses (15), dan Apple (17).

Pendedahan tersebut dilakukan sewaktu temubualnya bersama Entertainment Tonight dan berpesan untuk sentiasa dekat dengan kebenaran sendiri.

“Saya rasa perkara utama yang tiada siapa beritahu anda adalah anda harus benar-benar dekat dengan kebenaran anda sendiri dan anda harus benar-benar berintegriti dengan kebenaran itu.

Kerana sewaktu anda menjalin hubungan dan anda tidak menjadi diri sendiri sepenuhnya, anda merubah sesuatu atau berputih mata melalui sesuatu, dan saya rasa ia boleh merosakkan perasaan anda terhadap diri anda.”- jelas Gwyneth

Tambahnya lagi,dia sentiasa mengalakkan anak-anaknya untuk mendengar akan diri sendiri dan naluri mereka.

“Saya akan sentiasa menggalakkan anak-anak saya untuk mendengar diri sendiri, mendengar naluri mereka, mendengar jika ada sesuatu, anda tahu, rasa betul dan bertindak dari tempat itu.”-katanya lagi

Gwyneth  turut menjelaskan bagaimana dia menjadi sumber bagi anak-anaknya jika mereka mempunyai persoalan mengenai seks.

“Saya cuba sentiasa bersikap neutral terhadap topik ini. Saya rasa generasi saya, kami mendapat banyak mesej mengenai seks yang membuat kami rasa tidak selesa.

Saya cuba untuk mengambil tahu. Dan remaja tidak akan pernah mahu bercakap dengan ibu bapa mereka mengenai seks, jadi saya mengikuti arahan mereka. Dan nasib baik di sekolah menengah mereka mempunyai pendidikan seks yang sangat teliti.”- dedah pelakon ini

Untuk rekod, Gwyneth Paltrow pernah berkahwin dengan vokalis kumpulan Coldplay iaitu Chris Martin pada April 2015. Walaubagaimanapun, pasangan ini telah bercerai pada 2016 dan dikurniakan dua orang anak Apple (17), dan Moses (15).


Hampir 3 Jam Beratur! Elfira Loy Kecewa Dengan Aquaria KLCC

Lagi berita mengenai Elfira Loy.  Pelakon cantik yang sedang berbadan dua ini tidak menyangka kunjungan bersama suami dan anaknya ke Aquaria KLCC baru-baru ini begitu memenatkan. Ini kerana  mereka terpaksa beratur panjang untuk memasuki pusat akuatik terbesar tersebut meskipun telah membeli tiket.

Elfira  berkata demikian menerusi  hantaran di Instagram yang menceritakan mengenai pengalamannya berkunjung ke Aquaria KLCC bersama keluarga menjadi pengalaman yang kurang manis, kerana terpaksa menunggu lama untuk masuk ke dalam pusat akuatik tersebut.

Saya tak faham kenapa selepas beli tiket, pastu kena beratur pula nak ambil ‘time slot’. Lepas tu kena beraturlah 3 jam ke 2 jam ke nasiblah baru boleh masuk.

Saya kesian dekat orang yang jauh datang bawa anak, nak masuk ‘last-last’ duduk tersadai tepi-tepi ‘waiting to go in'” Luahnya

Elfira juga mendedahkan setelah masuk ke dalam pusat akuatik tersebut dirinya berasa sesak nafas. Ini kerana terlalu Aquaria KLCC dikunjungi ramai orang apatah lagi dengan pemakaian pelitup muka setiap masa sehingga membuatkan dirinya berasa terlalu letih.

Bukan itu saja, pelakon ini juga meluahkan rasa tidak puas hati terhadap perkhidmatan yang diberikan oleh pihak Aquaria, kerana pengunjung harus beratur panjang semata-mata untuk memilih slot masa dan menunggu lama untuk masuk ke dalamnya.

“Siapa yang dah biasa pergi atau nak dating kat Aquaria mungkin boleh relaz dulu. Bagilah dekat mereka yang jauh-jauh ni nak pi, sebab terlalu sesak jadi tak enjoy pun masuk dalam tu. Sesak, sesak nafas pakai mask lagi.

Saya tak boleh tarik nafas. ‘Last-last’ jadi ‘double’ penat. Lepas menunggu masa tu baru dapat masukkan. Saya fikir mereka patut biar saja kami ‘book’ slot masa, jadi kita tak perlu tunggu berejam lagi. Tunggu sekejap tak apa, ni lamaa.” Luahnya lagi

Selain itu, Elfira juga menerangkan bahawa dirinya tidak suka beratur lama sehingga berjam-jam hanya untuk sampai ke hadapan kaunter. Pesannya, dia  berharap agar pihak Aquaria KLCC dapat melakukan sesuatu penambahbaikan di masa akan datang.

“Tapi saya cuma tak suka kena beratus untuk masuk. Satu jam beratur nak sampai ke kaunter tu. Mungkin mereka boleh lakukan sesuatu mengenai isu ini di masa akan datang.”  pesan Elfira

Susulan itu, pelakon ini memaklumkan pihak Aquaria telah memohon maaf atas insiden yang berlaku.

Harap-harap selepas ni tak ada masalah seperti ini lagi.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


DSV Dakwa Difitnah! Anggap Seperti Tanggang, Mahu Iqbal Zulkefli Dedahkan Perkara Sebenar

Barangkali bibit percintaan di antara jutawan kosmetik, Datuk Seri Vida (DSV) dan bekas pembantu peribadinya, Ahmad Iqbal Zulkefli bakal berakhir apabila kedua-duanya kini mempunyai masalah perselisihan faham.

Menerusi sebuah video berdurasi hampir 13 minit, DSV atau nama sebenarnya Datuk Seri Dr. Hajjah Hasmizah Othman menjawab segala tohmahan dan kecaman yang diterima berikutan tindakannya menerjah rumah Iqbal pada jam 3 pagi disifatkan sebagai tidak manis.

Menurut DSV, dia terkejut kerana Iqbal bertindak memalukan dirinya di media sosial. Tambahnya lagi, ketika berada di rumah Iqbal, dia bersama beberapa orang kakitangan serta anaknya dilayan baik namun segalanya berubah apabila mereka pulang apabila pemuda itu seolah-olah memutarbelitkan perkara sebenar.

“Saya sebenarnya tak nak panjang-panjangkan cerita. Saya bukan tak boleh move on tapi Ahmad Iqbal Zulkefli, saya pergi rumah awak secara jalan yang benar sebenarnya walaupun awak telah twist pelbagai ketika kunjungan saya ke rumah awak

“Saya nak pergi rumah awak ini, maruah saya, nama baik saya, harga diri saya..

“Saya simpan segalanya dalam hati saya. Saya tahu niat saya Lillahitalla tapi kenapa cerita yang benar itu awak takutkan? Kenapa awak takut dengan kebenaran? Kenapa awak pergi jaja benda yang malukan saya, jatuhkan maruah saya, awak pijak saya.

“Awak dah dapat apa yang awak nak kan? Dah dapat followers, dah dapat orang kenal, media pun suka cover cerita awak dan awak tak nak saya tumpang cerita awak. Ok tapi saya pergi itu tak nak rakam video tapi awak twist cerita saya nak rakam kalau tak datang akan berlaku pergaduhan besar dan saya nak tengok rumah awak dan saya paksa awak untuk tengok semua rumah awak.

“Ya Allah Ya Tuhanku. Sedih saya. Kalau netizen macam-macam itu saya tak kisah tapi awak sendiri yang menghentam, yang mengutuk saya. Secara logik akal itu saya tidak boleh terima melainkan awak ini Si Tanggang” luah DSV

Dalam pada itu, pelantun I Am Me ini turut meminta Iqbal untuk menceritakan perkara sebenar terutama berkaitan tuduhannya mendakwa DSV telah mengetuk pintu rumahnya pada jam 3 pagi.

“Saya pergi rumah awak pukul berapa? Kalau awak waras kalau awak benar, kalau awak jujur seperti mana awak nak kejujuran, saya pergi pukul berapa? Siapa ketuk pintu rumah awak? Jawab

“Sebab awak tak nak saya whatsapp awak,awak tak nak facetime dengan saya, awak tak nak apa-apa hubungan dengan saya. Yes! Fine! Tak apa..

“Awak dah cakap awak tak nak dekat saya tapi saya macam terhegeh-hegeh orang tua kata nak dekat awak , tak boleh move on maka awak kata balik kenapa tak bawa air penawar kenapa bawa cincin. Awak yang tahu kenapa saya bawa cincin itu kan?

“Saya kena pergi juga rumah awak waktu malam yang netizen tak faham kenapa. Hello, malam kerana awak tidur pukul berapa? Awak tidur biasanya lepas subuh sampai pukul berapa dan di siang hari kita orang meniaga ini sibuk dan malam kita akan stay buat kerja segala

“Siapa yang ketuk pintu rumah awak? pukul berapa? Bukan tiga pagi kan? Dila pergi ketuk pintu rumah awak dengan Peah, hidup lagi diorang ini bukan saya ketuk pintu rumah awak. Dila ketuk pintu rumah awak bukan? Awak pun buka pintu itu tak ada telanjang pun kalau telanjang Dila lari dah. Awak baru balik kan? Awak sendiri cakap baru balik.

“Awak buka pintu, Dila masuk, Peah masuk, Aniq masuk, Jep masuk ,Kacak masuk, lima orang masuk dan saya duduk dalam kereta sebab saya masih berfikir perlu atau tidak saya masuk. Kalau dia baik saya masuk, setelah setengah jam saya masuk betul? Mungkin awak tak ingat sebab apa yang awak tulis itu lain.

“Alhamdulillah awak layan saya baik dan saya cakap saya tak nak rakam tau. Awak pun cakap dah kenapa tak nak rakam kalau dah datang. Sebab saya rasa benda ini perlu diselesaikan antara awak dan saya. Privasi kan? Tapi awak nak rakam, rakamlah. Alhamdulillah awak layan bagus” katanya lagi

Kecewa dengan tuduhan tersebut, DSV turut menyifatkan Iqbal seperti Tanggang dan berharap agar usahawan itu kembali ke pangkal jalan.

“Tiba-tiba tengok dalam IG story awak macam-macam cerita. Tapi saya nak tergelak juga dengan awak punya update dalam story. Pergi marah guard, nak tunjuk apa? Awak kaya ada dua guard? Marah guard waktu pukul 5 pagi. Mereka gelak dekat awak kalau pukul 5.30 pagi. Saya balik pukul 4.30 pagi saya masuk pun guard minta ic Jep, no plat Dato Seri Vida. Mungkin awak tak sedar awak ingat adik awak

“Saya pun hairan Tanggang. Kepada Iqbal dan netizen yang menghina saya pergi rumah awak cakap pukul 3 pagi saya harap penjelasan saya cukup.

“Saya harap awak sedar kembali ke pangkal jalan. Bukan pangkal jalan untuk mengahwini saya tapi tidak menghina saya sehina-hina, sejijiknya saya kepada awak. Sebenci-benci manusia sejahat-jahatnya manusia saya rasa tak ada macam awak ini yang menghina saya tempat awak cari rezeki awak dapatkan apa yang awak nak” tegas DSV

A post shared by Dato' Seri Dr. Hajah Vida (@datoserivida)

Terdahulu, Iqbal beranggapan DSV sengaja mereka-reka cerita kononnya dia telah telah terkena santau walaupun dia berada dalam keadaan sihat.Selain itu, Iqbal turut mendakwa DSV telah menerjah ke kediamannya kira-kira pukul 3 pagi Sabtu lalu bagi memberitahunya berkenaan perihal santau.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Shahrol Shiro Tegur Pihak Produksi Program Bual Bicara Tidak Sensitif!

Masih panas mengenai isu bualan babak rogol yang melibatkan dua pelakon tanah air yang disiarkan dalam sebuah rancangan tempatan baru-baru ini.  Pelawak, pelakon dan pengacara popular Shahrol Shiro pula tampil bersuara memberi pandangannya terhadap isu tular ini.

Pelawak terkenal ini menegur rancangan komedi yang disiarkan merupakan rancangan yang dirakam, dan pihak produksi juga boleh memotong bahagian yang tidak sesuai atau sensitif sebelum disiarkan untuk tontonan umum.

Selain lain itu, jika rancangan tersebut merupakan siaran langsung, pihak produksi juga boleh mengaburkan bahagian tertentu. Namun, malangnya  tiada sebarang suntingan atau pemotongan dibuat malah program tersebut disiarkan terus sehingga terjadinya bahana ini.

“Inikah kualiti program komedi di Malaysia??? Maaf bukan nak merendahkan lagi dan cuba mencari perhatian. Hari ini kecoh lagi sebuah program komedis talkshow dan perbualan mereka menyinggung individu lain apabila isu ‘Rogol’ yang diulas.

Secara pandangan peribadi, artis hanya menjawab soalan yang diberikan. Mungkin kesalahannya adalah mengupas isu tersebut lebih mendalam meskipun ianya soalan spontan dari host. Tapi kuasa siapa untuk melepaskan perbualan tersebut??

Jika ianya adalah sebuah rancangan yang direkod, ianya adalah tanggungjawab pihak produksi untuk memotongnya dan jika ianya live, pihak produksi juga berkuasa untuk censored bahagian tersebut.

Bagi tidak lebih mengarut dan keterlaluan sebab itu host rancangan memakai earpiece supaya produksi dapat berhubung terus dengan pengacara jika ianya sensitif.” Tulisnya

Shahrol juga berkongsi pengalaman sewaktu pelawak ini terlibat dalam rancangan Maharaja Lawa Mega 2012. Ketika itu,  kumpulannya telah menyebut perkataan ‘Rogol’ dan susulan itu mereka telah disaman oleh Suruhanjaya Komunikasi dan Multimedia Malaysia (MCMC).

Pelawak ini turut meluahkan hal yang telah berlaku seperti ini patut dijadikan sebagai pengajaran buat semua krew produksi dan  perlu bertanggungjawab atas apa yang berlaku.

“Maaf.. Bukan nak perhatian tetapi isu ini dekat dengan saya kerana dalam sejarah MLM.

Kami adalah satunya kumpulan yang disaman oleh MCMC kerana menyebut perkataan ‘ROGOL’ sewaktu MLM 2012, dan sepatutnya sejarah tersebut dapat menjadi pengajaran buat pihak produksi.

Perkara telah pun terjadi, pihak produksi wajib bertanggungjawab atas segalanya dan jangan biarkan selebriti yang menanggung segalanya.” Tulisnya lagi

Melihat teguran yang dikongsikan pelawak terkenal ini di akaun Instagramnya, ramai warganet berkongsi pandangan yang sama dan menganggap pihak produksi seperti tidak profesional selain mengkritik pengacara yang tidak sensitif.

“Betul, channel yang menyiarkan harus bertanggungjawab sepenuhnyakan.”

“Tiada profesionalisme, malu sebuah negara dan umat Islam. Babak sedemikian tidak patut wujud.”

“Producer rancangan tak semak ke soalan yang akan ditujukan pada tetamu… Takkan spontan je kot.. Ianya bukan rancangan siaran langsung pe.. Rekod… Boleh je potong babak tu..”

“Pandangan saya yang tak berapa nak bijak sangat ni.. Sepatutnya pihak produksi potong bahagian tu.. Atau apa-apa je lah.. Mute bahagian nama pelakon wanita tersebut ke..

Atau apa-apa saja yang mampu menutup aib pihak ketiga. Sebab itu kan dah lama rakam. Kadang kita tak sedar bila kita galak bercerita.. Terlepas cakap. Secara realiti, kita sendiri pun mungkin pernah lalui hal terlepas cakap kan..” Komen mereka

“Komedi Malaysia memang banyak yang lucah, selalu dah tengok cakap ‘double meaning’. Ni pula terang-terang melucah.”

“Tiada sensitiviti… Barangkali lupa ada kamera sedang rakam… Dan yang bertanya soalan masa program tu pun.. Hurm..”

“Bab rogol tak perlu ada… Nak tengok dengan keluarga pun malu, kalau ada bab tu.”

“Aku lebih suka program yang dibawa oleh Sepahtu. Dia orang tahu batas dalam percakapan, dalam sesebuah rancangan. Bukan yang host ni, lawak lucah je tahu.” Komen warganet lagi

Diharap apa yang berlaku ini menjadi pengajaran buat semua tak kira pelakon, penyanyi, dan krew produksi, bukan semua perkara boleh diulas dalam rancangan untuk tontonan umum.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Saya Tidak Mampu Tenang”-Elfira Loy Respon Mengenai Isu Yang Menimpa Raja Farah

Menerusi Insta Stories, Elfira Loy menerima persoalan daripada pengikutnya untuk memberikan pendapat mengenai isu yang melibatkan pelakon Raja Farah dan Fauzi Nawawi.

“Mahu mendengar pendapat anda mengenai isu yang melibatkan Raja Farah, rasa sangat menyedihkan bagi beliau 🙁 Astaghfirullah”- soal Peminat

Pelakon drama Qalesya ini kemudian menjawab persoalan tersebut dengan memberitahu dia berasa marah terhadap perkara yang berlaku dan tidak mampu untuk tenang seperti Farah sekiranyaa isu yang sama terjadi padanya.

“Sebenarnya saya begitu marah . jika itu saya, saya tidak begitu tenang seperti kak Farah haha.”- tulis Elfira

Tambahnya lagi,dia turut berasa pelik bagaimana episod rancangan tersebut masih disiarkan di televisyen sebelum ini.

“Yang peliknya. MACAM MANA STILL BOLEH DISIARKAN?

Boleh elak, boleh cut the part kenapa masih siarkan kenapaaa. Tak pahamlah.”-Soal Elfira

A post shared by Mama to Imran & Ilham Iskandar (@rajafarahraziz)

Terdahulu, Raja Farah dan suami tampil memberikan kenyataan setelah pelakon Fauzi Nawawi menceritakan pengalamannya menjayakan babak merogol pelakon itu dalam filem Anak Halal. Suami kepada Farah turut menyifatkan rakaman yang disiarkan di sebuah stesen televisyen itu sebagai  tidak menjaga aib dan kehormatan wanita.


Nur Sajat Tidak Akan Pulang Ke Malaysia, Akui Sudah Jual Semua Bisnes

Sejak dikhabarkan berjaya menyelusup ke Thailand, berita mengenai usahawan sensasi Nur Sajat ternyata mendapat liputan luas. Bukan sahaja media tempatan malah isu tentang transgender ini turut dilaporkan dalam media antarabangsa.

A post shared by Nursajat (@nursajatkamaruzzaman)

Selain memaklumkan dirinya sudah berhijrah ke Australia serta mempunyai sebuah rumah, Sajat atau nama sebenarnya Muhammad Sajat Kamaruz Zaman akui tidak mempunyai sebarang perancangan untuk pulang ke Malaysia biarpun masih mempunyai keluarga dan sepasang anak angkat kembar. Dedahnya lagi, semua perniagaan di tanah air telah pun dijual namun tidak menyatakan dengan terperinci mengenainya.

“I dah jual semua bisnes I dekat Malaysia” kata Sajat menerusi Instagram Live baru-baru ini

Bagaimanapun, jelas pelantun Makhluk Penggoda itu dia akan memulakan perniagaannya semula di Australia sejurus selesai menjalani kuarantin kendiri tidak lama lagi.

“I sekarang dekat Australia dan tak nak pandang belakang

“Habis je kuarantin dua minggu, I akan berjalan-jalan

“I akan all out habis kuarantin nanti” tambahnya

Ketika ditanya perihal keluarganya, Sajat berkata dia sentiasa bertanyakan khabar mengenai mereka apatah lagi sering membuat panggilan video. Kongsi Sajat, dia masih memberikan wang perbelanjaan kepada kedua ibubapanya setiap bulan meskipun jarang bertemu sebelum ini.

“Sesetengah orang itu walaupun rumah dekat tapi jarang jumpa mak ayah, jarang bagi nafkah kadang tak jumpa pun

“Macam sajat walau dimana pun Sajat berada Sajat sentiasa video call dan setiap bulan bagi elaun dekat dorang” katanya

Terdahulu, Murai.my melaporkan Sajat berkongsi beberapa keping foto sebuah rumah yang didakwanya sebagai rumah baru di Australia. Selain rumah, usahawan itu turut mendapat bantuan daripada kedutaan Australia dalam pelbagai bentuk termasuklah pendidikan dan skil perniagaan. Sebelum ini, Sajat telah menggunakan ‘tiket’ kad pelarian Suruhanjaya Tinggi Pertubuhan Bangsa-Bangsa Bersatu bagi Pelarian (UNHCR) yang dikeluarkan ibu pejabat suruhanjaya itu di Bangkok untuk menetap di Australia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Rape Talk Bukan Hiburan, Wake Up!” Naz Rahman Kecewa Isu Rogol Dijadikan Bahan Jenaka

Pengacara Malaysia Hari Ini (MHI),  Nazrudin Habibur Rahman atau lebih mesra disapa sebagai Naz tampil mempersoalkan sedutan rakaman video program bual bicara klip yang tular di media sosial berkaitan isu melibatkan pelakon Raja Farah.

Menerusi laman Twitter, pelakon dan pengacara ini mempersoalkan mengapa ia baru ditularkan sedangkan program tersebut sudah lama ditayangkan.

“Bukan klip baru, dah lama tayang, tapi sekarang baru pickup?-Soal Naz

Di kesempatan itu, Naz turut memberikan pesanan terhadap mereka yang digelarkannya sebagai ‘si strategist ‘yang merasakan ianya publisiti baik untuk rancangan atau saluran. Jelasnya perancangan tersebut hanya akan membuatkan program tersebut terus dikecam oleh orang ramai.

“Kepada si strategist yang rasa, this is good publicity for the show or channel..this is suicide wei memang minta kena cancel.”- katanya

Kongsi Naz lagi, dia akui tidak sanggup untuk retweet klip tersebut dan menyifatkan bahawa perbincangan rogol bukan satu hiburan.

“Saya tak sanggup RT the clip. Rape talk BUKAN hiburan, wake up!”- tegasnya

A post shared by Mama to Imran & Ilham Iskandar (@rajafarahraziz)

Terdahulu, Raja Farah dan suami tampil memberikan kenyataan setelah pelakon Fauzi Nawawi menceritakan pengalamannya untuk menjayakan babak merogol Farah dalam filem Anak Halal. Suami kepada pelakon itu turut menyifatkan rakaman yang disiarkan di sebuah stesen televisyen itu sebagai  tidak menjaga aib dan kehormatan wanita.


Tular Isu Rogol, Hannah Yeoh Kongsi 4 Perkara Perlu Dibangkitkan

Gara-gara isu ‘rogol’ menjadi perbualan panas dan sensasi warganet di media sosial, kini isu tersebut juga menarik perhatian Ahli Parlimen Segambut, Yang Berhormat Hannah Yeoh dengan berkongsi pandangannya di akaun Twitter.

Melihat berdebatan dan bualan orang ramai di media sosial, membuatkan ahli politik ini menemui beberapa isu berbangkit yang perlu diambil serius dan ditangani segera.

2.@LPPKN perlu reka jurusan hanya untuk lelaki

3.Jangan beritahu perempuan untuk berhati-hati, beritahu lelaki untuk jaga kelakuan

4.Ahli politik, selebriti dan VIP terlibat dengan tuduhan rogol – apa status sejak laporan polis dibuat? Mesej yang kuat bermula di sini.” Ciapnya di Twitter

Melihat perkongsian Ahli Parlimen Segambut ini di Twitter, rata-rata bersependapat dengan ahli politik tersebut dan ada juga yang memberi ulasan bahawa lelaki dan perempuan perlu sama-sama menjaga kelakuan dan lebih berhati-hati.

“Ya, saya sangat setuju dengan ‘point’ anda!!”

“Perempuan masih lagi perlu berhati-hati sebab sesetengah lelaki masih tak boleh dipercayai. Perlu sedar dengan sekeliling mereka. Jangan berjalan seorang diri pada waktu malam terutama di lorong gelap. Jangan mabuk kerana masih terdapat pemangsa”

“Juga beritahu lelaki untuk berhati-hati”

“Lelaki adalah mangsa senyap. Mereka juga perlukan perlindungan daripada pemangsa seksual”

“Kenapa tidak kita beritahu kedua-dua, lelaki dan perempuan untuk jaga kelakuan dan berhati-hati” Ciap mereka

Isu rogol bukan topik yang sesuai untuk dijadikan sebagai bahan jenaka, ia adalah isu yang perlu di pandang serius. Apatah lagi, kes gangguan seksual juga berleluasa di Malaysia dan ramai mangsa perlukan bantuan untuk tangani trauma yang dilalui mereka.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Rasa Terperangkap Di Malaysia! Ini 5 Kenyataan Berani Nur Sajat Kepada Media Antarabangsa

Umum mengetahui bahawa  Nur Sajat kini bukan sahaja mendapat perhatian media tempatan, beliau kini turut mendapat perhatian media antarabangsa mengenai isu transgender.

Menerusi laporan New York Times, usahawan sensasi ini tampil memberikan beberapa kenyataan yang berani kepada media antarabangsa tersebut.

Jelas Sajat, dia merasakan seperti dilindungi untuk menjadi dirinya  yang sebenar apabila berada di Australia.

“Ketika saya mendapat perlindungan di Australia, saya rasa dilindungi untuk menjadi diri sebenar , untuk bebas.” dedah Sajat

Dedahnya lagi, dia berasa seperti terperangkap di negara sendiri disebabkan undang-undang Malaysia kononnya menghukum dan menganggapnya sebagai seorang lelaki.

“Saya rasa terperangkap di negara sendiri, di mana tempat saya dilahirkan, kerana undang-undang di sana yang menghukum saya dan menganggap saya seorang lelaki.

Saya dilahirkan dan dibesarkan sebagai umat Islam jadi saya diajar untuk melakukan perkara dengan cara Islam. Saya menjalankan perniagaan halal.”-katanya

Sajat turut mendedahkan bahawa sewaktu berada di dalam tahanan, sekurang-kurangnya tiga orang lelaki telah menendang dan menjatuhkannya. Malah, dia turut mendakwa payudaranya diraba oleh mereka.

Pada hari yang sama dirinya digari dan ditahan  di Mahkamah Syariah, Sajat telah ditempatkan semalaman di pusat tahanan lelaki.

Menurut media itu lagi, ibu kepada  Sajat yang dikatakan menyaksikan serangan itu telah berhadapan dengan seorang pegawai dan dalam masa yang sama turut bertanyakan bagaimana seorang Muslim yang alim boleh bertindak sedemikian. Walaubagaimanapun, pegawai memberi alasan ia adalah Sajat jadi tidak mengapa untuk dia berbuat demikian.

“Mereka mengaggap wajar menyentuh bahagian peribadi dan payudara saya kerana menganggap saya sebagai lelaki.

Mereka tidak melayan saya dengan belas kasihan dan kemanusiaan.”- kongsinya

Tambahnya lagi, dia seperti menjadi kambing hitam untuk mengalihkan perhatian pihak tertentu dari isu yang lebih besar.

“Saya sentiasa menjadi kambing hitam untuk mengalihkan perhatian dari isu yang lebih besar, dan kes saya menjadi lebih sensasi kerana kehadiran media sosial saya.” katanya

Dalam pada itu, Sajat berkata Islam adalah agama yang suci dan dia juga mempunyai hak untuk hidup secara peribadi dan tertutup.

“Islam adalah agama suci. Ia adalah hal peribadi, dan saya mempunyai hak untuk privasi.”- katanya lagi

Terdahulu, Murai.my melapaorkan  Sajat telah berkongsi beberapa keping foto sebuah rumah yang dikatakan sebagai rumah barunya di Australia. Dia turut mendakwa kononnya permohonan dibuat menggunakan ‘tiket’ kad pelarian Suruhanjaya Tinggi Pertubuhan Bangsa-Bangsa Bersatu bagi Pelarian (UNHCR) yang dikeluarkan ibu pejabat suruhanjaya itu di Bangkok.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Netizen Kecewa Tidak Ramai Selebriti Lelaki Bersuara Isu Seksual Pada Wanita

Masih kecoh mengenai isu babak rogol yang dibualkan dalam sebuah rancangan tempatan! Susulan itu, ramai selebriti wanita bangkit dan bersuara mengenai hal tersebut. Kini tular pula di Twitter, di mana warganet mempersoalkan tidak ramai selebriti lelaki juga bersuara  mengenai isu itu.

Melihatkan ramai selebriti wanita tampil memberi pandangan, warganet turut mencari dan mahu selebriti lelaki  bersuara mengenai hal tersebut sehingga mengundang persoalan dikalangan mereka.

“Lisa Surihani, Sharifah Amani, Daiyan Trisha dah ‘speak up’ tentang normalisasikan seksual terhadap wanita dalam industri hiburan. Mana artis Melayu jantan punya suara? Semua bisu?” Ciapnya

Melihatkan tweet tersebut , dikatakan hanya tujuh orang selebriti lelaki  yang berkongsi pandangan mengenai isu tular ersebut.

“Boleh tengok IG story @flizzow. Dia bangkit dan bersuara tentang seksual dan lawak rogol. Dia Melayu jantan” ciap warganet

“Ini televisyen Malaysia. Tuhan selamatkan kami semua” luah Joe Flizzow

“Harith Iskander ada bersuara juga” ciap warganet

“R.O.G.O.L BUKAN LAWAK. Apa yang paling menekan dan menakutkan tentang perbualan ini adalah, bagaimana benar dan nyata ianya” tulis Harith

“Yang saya jumpa.. Saya harap ramai lagi yang boleh suarakan tentang hal ini..” ciap warganet

“Tiada kata-kata yang mampu menutup rasa kesal. Kita perlu jadi lebih baik daripada ini” ciap Bront

“Dulu saya ada menerima beberapa skrip yang ada babak rogol. Saya tolak untuk merakamnya! Sesiapa yang menggunakan subjek ini sebagai seni atau hiburan, ia mengganggu mental. Orang yang fikir ianya lawak adalah bodoh!!! Sudah-sudahlah tu. Tiada lagi babak rogol atau lawak di TV” ciap Yusry KRU

“Fahad Iman juga ada cakap tentang hal ini di IG story, sama juga dengan Joe Flizzow” ciap warganet

“Teruskan perbualan ini. Terutama lelaki. Sebab wanita dah cakap benda ni lama dah. Kalau anda semua lihat Instastories saya tapi tidak bersuara tentang hal tersebut.. Maka..” luah Fahad

“Shahrol Shiro pun ada bersuara tentang hal ini di Instagram” ciap warganet

“Inikah kualiti program komedi di Malaysia??? Maaf bukan nak merendahkan lagi, dan cuba mencari perhatian. Hari ini kecoh lagi sebuah program komedi talkwshow dan perbualan mereka menyinggung individu lain apabila isu ‘Rogol’ yang diulas” tulis Shahrol

“Host Jalan-Jalan Cari Makan juga bersuara” ciap warganet

“Bukan klip baru, dah lama tayang tapi sekarang baru ‘pickup’? Kepada si ‘strategist’ yang rasa, ini adalah publisiti yang bagus untuk rancangan atau ‘channel’. Ini adalah ‘suicide’ wei, meman minta kena ‘cancel’. Saya tak sanggup RT klip. ‘Rape talk’ BUKAN hiburan, sedarlah!” ciap Nazrudin

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Perbuatan Khianat! King Coco Dedah Air Minuman Pernah Dimasukkan Bahan Terlarang

Selebriti Instagram, King Coco membuat pendedahan bahawa dirinya pernah melalui pengalaman pahit apabila minumannya telah dicampurkan dengan bahan terlarang seperti alkohol atau dadah.

Pendedahan tersebut dibuat Coco atau nama sebenarnya Marshaira binti Ismail menerusi Insta Stories miliknya yang menceritakan kembali perbuatan terkutuk yang pernah berlaku pada dirinya suatu ketika dahulu.

“Talks about spiked? Yah pernah lalui benda ni… Waktu zaman dulu..

Ada orang cuba lakukan perbuatan terkutuk ni. Letak sesuatu dalam air kita.”- dedah Coco

Di kesempatan itu, dia turut berpesan kepada para wanita untuk berhati-hati setiap kali keluar kerana perkara tersebut bukan sahaja berlaku di kelab malam malah boleh berlaku di kedai-kedai makan.

“Girls watch out everytime you go out. Perkara sebegini bukan hanya berlaku di kelab malam sahaja. Kat kedai makan pun jadik

“So don’t just assume pergi tempat jahat sebab tu kena. Nooo!!

Pergi mana-mana pun boleh kena!”- katanya

Menurut Coco, minumannya diletakkan dadah sewaktu berada di restoran dan bukan di kelab malam seperti yang lazim diketahui umum.

“Saya kena di restoran!! Bukan club! Hell no club”- tegas Coco

Pesan Coco kepada pengikutnya, agar tidak keluar dengan orang yang tidak dikenali dan tidak menolak bahawa  rakan-rakan yang sudah lama dikenali juga berpotensi untuk berbuat sesuatu yang tidak baik.

“So watch out. Don’t go out with strangers. Kadang-kadang kawan yang dah lama pun cuba nak makan kita.

So jaga-jaga berkawan biar sikit. So you know exactly siapa yang toxic.”-katanya lagi

Terdahulu nama King Coco pernah menjadi bualan ramai disebabkan percakapannya yang kurang fasih dalam berbahasa Melayu selain isu melibatkan rumahtangga nya.


Lisa Surihani & Daiyan Trisha Pula Tampil Bersuara Isu Pelakon & Babak Rogol

Melihat klip video bual bicara yang viral di media sosial dengan topik perbualan berkaitan babak rogol dijadikan bahan lawak dalam rancangan tersebut, membuatkan ramai selebriti wanita seperti Lisa Surihani dan Daiyan Trisha mula bersuara tentang isu itu.

Pelakon dan aktivis kemanusiaan, Lisa tampil memberi pandangannya tentang isu rogol yang dijadikan sebagai bahan jenaka dalam sebuah rancangan televisyen tempatan.

Menurut Lisa, membenarkan babak rogol dijaja sedemikain seperti a menormalisasikan keganasan seksual terhadap wanita. Dalam masa yang sama,mereka yang  bercakap seperti itu dalam sebuah rancangan juga menunjukan betapa rendahnya moral dan akhlak dalam diri.

Membenarkan babak rogol di glamorkan dan menormalisasikan keganasan seksual terhadap wanita melampaui batas garisan.

Berbual tentang hal tersebut dengan adab begitu, bercakap tentang KURANGNYA kesedaran bagaimana SALAHNYA hal ini.

Allahu, tolong maafkan kami. Seperti dikatakan oleh Ustazah semalam, salah satu kebimbangan Nabi kita adalah keruntuhan moral dan keruntuhan akhlak.

Kita telah gagal untuk melihat dan memberitahu mana betul dari salah.” Luah Lisa

Bagi Daiyan pula,dia turut menyuarakan rasa kecewanya di Instagram. Menurut Daiyan, hal seumpama ini telah beberapa kali terjadi di dalam industri. Pelakon dan penyanyi ini juga mengatakan isu tersebut sudah lama berakar umbi dalam kalangan masyarakat dan menyifatkan ia sebagai perbuatan yang menjijikan.

“Terkubur dengan kerja dan ambil masa seketika hari ini bila saya akhirnya lihat video teruk itu.

Apa yang lebih mengecewakan adalah bagaimana kerapnya isu ini berulang. Bagaimana kita menyelesaikannya.

Ianya telah berakar umbi dalam masyarakat kita, ianya menjijikan untuk tanganinya. Ya Allah tolong permudahkan.” Luah Daiyan

Bersembang tentang isu babak rogol dan dijadikan sebagai topik bahan jenaka, bukanlah perbuatan yang baik. Sebaliknya ia menunjukan individu atau kelompok tersebut, kurang sensitif tentang isu tersebut. Jangan normalisasikan ‘rape talk’, ia bukan tajuk sesuai untuk dijaja dan dibualkan kepada umum.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Melebihi 24 Jam! 5 Lagu Ini Mempunyai Durasi Paling Panjang Pernah Direkodkan

Muzik telah menjadi sebahagian budaya sejak dahulu lagi dan setiap orang mempunyai cita rasa muzik yang berlainan. Kehebatan sesebuah lagu itu boleh dinilai daripada lirik, susunan muzik, populariti artis dan sebagainya.

Menurut Radio X, berikut merupakan 5 lagu yang mempunyai durasi paling panjang pernah direkodkan.

Lagu Garden of Dreams dihasilkan oleh kumpulan Flower Kings yang dirilis pada tahun 2002. Lagu yang berdurasi hampir 1 jam ini dimuatkan dalam album Flower Power, album keempat band yang berasal dari Sweden ini.

Light of Day, Day of Darkness adalah album studio kedua oleh band Norway, Green Carnation. Menurut Radio X, lagu ini diinspirasikan dari kisah kematian anak perempuan penulis album ini dan didedikasikan untuk anaknya, Damien Aleksander.

The Whirlwind bukan sahaja dikeluarkan sebagai sebuah album, tetapi juga dianggap sebagai sebuah lagu walaupun dibahagikan kepada trek yang berasingan.

Lagu The Whirlwind dikatakan menunjukkan kemahiran unggul setiap ahli kumpulan dan menggabungkan semua sentuhan klasik yang diharapkan peminat genre Rock.

“7 Skies H3” adalah komposisi oleh kumpulan The Flaming Lips, yang dikeluarkan pada 31 Oktober 2011. Walaupun ia berdurasi 1 hari, lagu itu dirakam dalam beberapa bahagian yang terpisah antara 25 minit hingga 7 jam setiap satunya sebelum digabungkan.

Menurut Radio X, lagu ini dikeluarkan dalam edisi terhad sebanyak 13 salinan.

Lagu yang berdurasi paling panjang dilancarkan secara rasmi adalah ‘The Noise Mili a (# 38/76)’ oleh Steve Lieberman (USA), yang dilancarkan pada 3 Disember 2020.

Beliau mula menghasilkan The Noise Milita (# 38/76) pada 1 Jun 2019. Disebabkan penyakit leukimia yang dialaminya semakin teruk dan Steve Lieberman memutuskan untuk memenuhi impian terbesarnya untuk memecahkan rekod Guinness World Records untuk lagu paling panjang di dunia.


Fizo Omar Selamat Bernikah! Ibu Baru Cik Yam Rupanya Bekas Pramugari

Tular di media sosial mengenai usahawan dan aktor kacak Fizo Omar, memuatnaik fotonya berbaju melayu putih. Manakala anak perempuannya, Wan Maryam juga mengenakan baju kurung dengan rona sedondon sambil membantu Fizo mengancing butang baju melayu sekaligus menarik perhatian orang ramai.

Foto yang dimuatnaik dengan kapsyen penuh mesej tersirat itu, membuatkan orang ramai berserta rakan artis membanjiri ruangan komen posting tersebut dengan pelbagai ucapan berseloroh dan tahniah.

“Ok abe Joe keluar kumpulan ‘recond’ dulu k.

Pape roger k @sharnaazahmad @nazimothman @azleekhairiofficial” Tulis Fizo

Kapsyen tersebut seolah-olah mengesahkan kepada orang ramai, bahawa dirinya kini tidak lagi berstatus duda kerana sudah mempunyai teman hidup yang baharu.

Melihat hantaran yang dikongsikan di Instagram itu, pelakon kacak Nazim Othman turut berseloroh  dengan memberi komen yang mencuit hati peminat.

“@fizoomar untunglah dah ada ‘buyer’. Aku versi kereta recond yang masih duduk dekat ‘showroom’ je.” Komen Nazim

Dalam pada itu, pelakon dan hos jelita Yana Samsudin juga mengambil kesempatan memuatnaik hantaran di Instagram nya hari ini, dengan memberi ucapan tahniah buat Fizo  yang telah selamat bernikah semalam *(Khamis) dengan suri pilihan hati.

Dalam masa yang sama , Yana juga mengucapkan tahniah buat Kamal Adli yang bakal menamatkan zaman bujangnya tidak lama lagi.

“Buat yang masih solo bertabahlah.. Mungkin jodoh sebelah rumah, tak pun orang lain tengah jaga dulu.. Huhu gurau sajerr.

Tahniah abe Joe dah selesai semalam, tahniah juga buat Kamal bakal berlangsung nanti. Aku doakan kau orang bahagia hingga Jannah insyaAllah.

Yang solo tu, Yana doakan kau orang cepat bertemu jodoh yang baik.. InsyaAllah. Cepat aminkan.. (Semua aminkan kecuali suami hakak)” Tulisnya

Terkejut dengan perkhabaran pelakon tersebut telah bernikah, orang ramai mula tertanya-tanya siapakah gerangan permaisuri hati aktor tersebut dan ibu baru buat anak Fizo yang mesra disapa sebagai Cik Yam.

“Betul ke kahwin dengan orang Sarawak? Jangan marah tanye je” komen warganet

Difahamkan, Fizo telah berkahwin dengan seorang bekas pramugari Qatar Airlines yang berasal daripada Sarawak. Penemuan Instagram yang dikatakan milik isteri Fizo dan turut diikuti oleh aktor itu juga mengesahkan spekulasi orang ramai.

“Dia memang nak kahwin dengan orang Sarawak”

“Dah kecoh dekat Facebook.. Bakal isteri dia bekas Qatar Airways, orang Sarawak”

“Memang betul lah dengan @ffezyranesry” komen mereka lagi

Murai.my mengucapkan tahniah buat Fizo Omar semoga berbahagia bersama isteri sehingga Jannah-NYA, insyaAllah amin.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Saya Ada Pendirian Saya” – Nur Sajat Jawab Dakwaan Sudah Murtad

Sejak membuat kemunculan semula di platform media sosial, usahawan sensasi Nur Sajat  tampil menjawab segala persoalan yang diajukan netizen menerusi beberapa hantarannya.

Terbaru, selain mengesahkan dirinya kini berada di Australia, Sajat atau nama sebenarnya Muhammad Sajjad Kamaruz Zaman turut menjawab mengenai status agamanya. Menurut Sajat, soal agama dan ibadahnya adalah bersifat peribadi namun dalam masa yang sama mengesahkan dirinya masih beragama Islam.

“Agama adalah benda yang peribadi dan saya rasa kalau saya masih Islam biarlah saya dengan Islam saya, awak dengan Islam awak.

“Jadi cara ini lebih terhormat dan tak perlu lah awak nak menghukumi saya ke apa ke. Kita hormati antara satu sama lain itu sahaja

“Sebab sekarang ini pun kalau awak nak kata sata macam-macam pun tak guna sebab saya dengan cara Islam saya, awak dengan cara awak

“Tak perlu lah awak cakap macam ini berdosa lah apa lah. Terima kasih saya sangat hargai kalau awak semua rasa macam dah nasihat. Saya sangat hargai tapi saya ada pendirian saya dan kita hormat antara satu sama lain. Itu je” dedah Sajat menerusi siaran IG Live baru-baru ini

Dalam masa yang sama,  Sajat turut menafikan bahawa dirinya telah diisytiharkan sebagai bankrap. Menurut pelantun Makhluk Penggoda itu, dia hanya menerima notis bankrap kerana tidak dapat hadir ke perbicaraan mahkamah sebelum ini.

“Sebab saya tak datang terus dorang bagi notis bankrap. Baru notis je tau.

“Dia bukannya terus nak bankrap kan kita Sebab saya tak datang itu sahaja

Terdahulu, Polis Diraja Malaysia (PDRM) memaklumkan Sajat telah ditahan oleh Imigresen Thailand di sebuah kondominium di Thailand. Bagaimanapun, usahawan itu telah dibebaskan dan memaklumkan kepada pihak berkuasa di sana bahawa dia merupakan seorang pelarian. Difahamkan, usahawan itu berjaya meloloskan diri ke Thailand menerusi sebuah gerabak kereta api di Padang Besar, Perlis.


“Shame On You!”- Fazley Yaakob Selar Selebriti ‘Selamba’ Bersembang Adegan Rogol

Penyanyi, pelakon dan selebriti chef, Datuk Fazley Yaakob tampil memberikan respon terhadap isu ‘rogol’  dijadikan bahan jenaka yang sedang hangat diperkatakan di media sosial.

Menerusi posting di Instagram, Fazley memberikan pandangannya secara peribadi untuk dinilai dan dijadikan sebagai pengajaran.

“Ramai DM saya berkongsikan video ini dan bertanyakan pendapat saya. Saya kongsikan semula bukan untuk membuka aib yang sememangya telah tersebar.

Tetapi untuk sama-sama menilai dan jadikan pengajaran, bukan untuk menuding jari pihak mana yang PALING BERSALAH.”-tegasnya

A post shared by Dato' Fazley Yaakob (@fazleyyaakob)

Ujarnya,  program seperti itu akan melibatkan proses latihan, rakaman secara lansung dan suntingan. Namun begitu, dia berpendapat bahawa kesalahan bukan 100 peratus diletakkan kepada pihak produksi .

“Buat pihak produksi, seringkali program-program begini ianya melibatkan proses rehearsal, live recording, dan editing. Adakah pihak produksi yang bersalah?

Mungkin ya namun tidak bolah di letakkan 100% kesalahan. Kerana seringkali berlaku di luar kawalan produksi, walaupun tetamu/artis telah diingatkan berkali-kali.”- katanya

Dalam pada itu, Fazley tidak menyangka selebriti tersebut yang memegang status sebagai seorang bapa dan  suami begitu mudah akan bercakap mengenai adegan rogol  dan dijadikan sebagai modal perbualan.

“Akhir sekali buat rakan artis yang sedang diperkatakan. #Shameonyou! (Macam-macam tafsiran yang kalian boleh buat berdasarkan kata-kata ini).

Mana mungkin seorang ayah dan seorang suami begitu mudah memperkatakan perihal #rogol dengan  begitu selamba dan dijadikan modal perbualan.

Di mana akal, di mana rasa hormat pada seorang wanita dan rakan artis, di mana rasa malu apabila anak-anak menonton?”- tegasnya lagi

Menurut Fazley lagi,  semakin ramai netizen yang tidak berpuas hati dengan isu tersebut meskipun selebriti yang terlibat sudah melakukan permohonan maaf.

“Permohonan maaf telah pun dibuat, namun makin ramai yang tidak puas hati dengan permohonan maaf tersebut. Agak-agak mengapa?

Pendirian saya? Luka yang berdarah tetap meninggalkan parut. Memaafkan tak bermakna akan melupakan.”- katanya

Di akhir penulisannya, Fazley turut berpesan bahawa isu rogol adalah sesuatu yang serius dan bukan bahan untuk keseronokan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Biar Betul! Adele Miliki ‘Chewing Gum’ Milik Celine Dion

Penyanyi, Adele sangat menggemari penyanyi lagu My Heart Will Go On, Celine Dion sehingga sanggup menyimpan gula-gula getah (chewing gum) milik penyanyi tersebut.

Menerusi segmen di Vogue ’73 Question With Adele’, penyanyi berusia 33 tahun ini mengaku bahawa gula-gula getah milik Celine Dion yang berada pada bingkai gambar sebagai barangan miliknya yang paling berharga.

“James Corden, rakan saya yang turut melakukan Carpool Karaoke, yang mana saya pernah sertai mengetahui betapa sukanya saya sebagai peminat Celine Dion.

Oleh itu, dia membuatkan Celine Dion meludahkan gula-gula getahnya di atas sekeping kertas dan membingkaikannya untuk saya.

Dan itu barangan milik saya yang paling membanggakan.”-Jelas Adele

Sekadar throwback, Adele juga pernah melawat penyanyi kegemarannya di belakang pentas pada salah satu konsert Celine Dion pada tahun 2018.

Adele turut dilihat memakai sweatshirt yang mempunyai wajah Celine Dion.

“Saya mengalami masa yang cukup sukar selama beberapa minggu, ramai orang mengalami kesejukan dan selesema. Tidak dapat melakukan semua show saya, tetapi sangat gembira kerana Adele hadir pada salah satu daripadanya. Saya sangat menyayanginya!”-Celine Dion

Anda sanggup miliki gula-gula getah milik penyanyi kegemaran anda?

A post shared by Céline Dion (@celinedion)


Presiden Seniman Malaysia Buat Diskusi Bersama Fauzi Nawawi, Nazrudin Luah Rasa Kesal?

Hos televisyen terkenal Nazrudin Rahman terpanggil untuk memberi teguran tatkala melihat perkongsian Presiden Persatuan Seniman Malaysia (PSM), Zed Zaidi di Instagramnya pada 20 Oktober kelmarin.

Sesi diskusi bersama Fauzi Nawawi mengenai kontroversi yang terpalit pada diri pelakon tersebut, dibuat secara siaran langsung di akaun TikTok presiden seniman baru-baru ini.

Hos Jalan-Jalan Cari Makan ini memuatnaik tangkap layar pengumuman yang Zed Zaidi papar di Instagramnya, Nazrudin berasa kecewa kerana presiden seniman tanah air tidak menyediakan pelantar untuk artis wanita bersuara sebaliknya memberi ruang buat pesalah bersuara.

“Yang pesalah diberi ruang untuk meminta maaf. Tapi sayang, @persatuansenimanmalaysia terlepas peluang menyediakan platform untuk pelakon wanita bersuara.” Tulisnya

Dalam masa yang sama Nazrudin juga menyentuh soal penggunaan media sosial, di mana sesi diskusi antara presiden seniman tanah air bersama pelakon tersebut disiarkan secara langsung menerusi akaun TikTok peribadi Zed Zaidi dan bukan media sosial rasmi persatuan.

Pengacara terkenal ini mengatakan jika benar mahu menangani budaya rogol, media sosial rasmi persatuan seniman harus diguna sama untuk memberi kesedaran dalam industri hiburan tempatan.

“Kenapa diskusi ini tidak dilakukan atas pelantar rasmi TikTok atau IG Seniman?

Perkasakan mereka yang rasa diancam bila bekerja, kalau ingin banteras #rapeculture

Semoga tidak lupa untuk perjuangkan suara SEMUA ahlinya.” Tegasnya

Melihat teguran dan pandangan yang dikongsi oleh hos popular itu, Nazrudin menerima respon positif rakan industri dan warganet di ruangan komen posting Instagramnya.

Malah pengacara ini juga turut memberi jawapan balas sesetengah komen warganet di ruangan komennya, setiap jawapan yang diberikan penuh mesej membangun.

“Terima kasih @nazrudinrahman kami perlukan lebih ramai lelaki bersuara dan saling bertanggungjawab” komen warganet

“Semoga lelaki pimpinan anda sentiasa meletakkan kepentingan anda dalam hati” balas Nazrudin

Ingat isu rogol atau bercerita babak rogol bukan satu bahan jenaka, sebaliknya ia perkara berat dan perlu dipandang serius oleh semua pihak dalam industri hiburan Malaysia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Aktres Filem ‘Slumdog Millionaire’, Freida Pinto Mengaku Telah Berkahwin Secara Rahsia

Aktres, Freida Pinto telah membuat pendedahan bahawa beliau telah melangsungkan perkahwinan dengan tunangnya yang juga seorang jurugambar, Cory Tran sewaktu COVID-19 lockdown.

Menerusi temubualnya di rancangan Kelly Clarkson Show, aktres filem Slumdog Millionaire memberitahu bahawa mereka telah bertunang pada November 2019 dan menyangka bakal mengadakan perkahwinan yang paling diidamkan, namun ianya menjadi halangan disebabkan pandemik yang berlaku.

“Saya tidak merancang perkahwinan a big fat Indian. Ia hanya akan menjadi sesuatu yang cantik dan sederhana..

Tetapi kemudian COVID berlaku dan ia masih berlaku, dan kami menyedari bahawa kami akan merancangnya seumur hidup dan kemungkinan tidak akan pernah melakukannya.”-Freida Pinto

Tambahnya lagi, mereka kemudian membuat keputusan pergi ke Honda Center, Anaheim, California untuk berkahwin.

“Oleh itu, kami membuat keputusan untuk pergi ke Honda Center di Anaheim, California dan berkahwin. Secara jujurnya, saya harus mengatakan jika ada di antara anda yang merancang sebuah perkahwinan, anda mungkin harus tahu ini.

Saya tidak mahu alami sakit perut dari merancang perkahwinan saya sendiri. Ia sempurna! Kami berkahwin dan kemudian kami pulang ke rumah dan tidur petang.”-Jelas Freida Pinto

Pada Jun lalu, Freida Pinto dan Tran mendedahkan bahawa beliau bakal menimang cahaya mata yang dijangka dilahirkan pada musim luruh ini.

“Baby Tran, bakal hadir pada musim luruh ini!!”-Freida Pinto

A post shared by Freida Pinto (@freidapinto)


Gara-Gara Post Video Paid Review Ini, Fiza Halim Kena Kecam Dengan Netizen

Siapa sangka gara-gara memuatnaik video berbayar (paid review) di Instagram, pelakon jelita Fiza Halim menerima kecaman dan komen-komen negatif di Instagram.

Pelakon ini memuatnaik video yang kurang sesuai untuk tatapan umum di Instagramnya, aksi wanita dalam video yang mengghairahkan berserta dengan kapsyen penerangan produk yang kurang sesuai menarik perhatian orang ramai.

Terima kasih kepada @vessa_oficialhq buat gadis-gadis Malaysia memiliki payudara dan punggung hasil penggunaan “vitamin” payudara @vess_oficialhq.

Video penuh gadis vessa tayangkan payudara hanya di @vessa_oficialhq

Bayangkan akak miliki payudara dan punggung yang seksi hasil tindakan awal akak hari ni.” Tulisnya

Melihat video dan kapsyen yang dimuatnaik itu, membuatkan orang ramai mula membanjiri ruangan komen posting pelakon tersebut dan memberi komen negatif dan kritikan kepadanya.

“Berapa ribu ribu ‘owner’ produk ni bayar untuk review, sampai semua dah tak malu nak review ni?”

“Dah terdesak sangat nak terkenal, biasalah dah tak laku. Saja cari sensasi”

“Perlu ke ‘up’ kan video macam ni, kot ye pun iklan.. Tak aib ke ek?”

“Dah macam arnab, nak melompat dah gaya. Cukup-cukuplah jatuhkan maruah muslimah” komen warganet

“Ingatkan dah insaf hari tu tutup komen pasal review produk gila macam ni… Hari ni kau buat lagi… Duit punya pasal, kau sanggup review produk sampah macam ni. Rosaklah kau ni Fiza”

“Tolong pantau artis yang suka buat ‘content’ yang memualkan macam ni @finasmalaysia @persatuansenimanmalaysia @skmm_mcmc” komen warganet lagi

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Shooting’ Bersama Cheryl Samad, Dr. Halina Dan Netizen Terkejut Wajah Hos Tak Makan Usia!

Isteri kepada angkasawan negara, Doktor Halina Mohd Yunos luah rasa gementar setiap kali rakaman bermula. Ibu kenapa enam orang cahaya mata ini berkongsi di Instagram, dirinya habiskan masa setengah hari merakam satu projek untuk Pusat Perubatan Sunway yang dihoskan oleh Cheryl Samad.

Hantaran yang dimuatnaik di Instagram wanita ini menarik perhatian orang ramai, kerana Doktor Halina mengatakan dirinya sering terlupa skrip semasa rakaman.

Menurut Doktor Halina, walaupun dirinya sering terlupa skrip namun Cheryl merupakan hos yang sangat profesional dan mampu mengendali dirinya yang pemalu sepanjang rakaman berlangsung.

“Habiskan separuh hari merakam projek untuk @sunwaymedical . Pertama kali jumpa @cherylsamad . Saya selalu lihat dia di TV semasa saya muda.

Saya sangat gementar setiap kali mereka mula rakaman. Kerap lupa skrip saya.. Tapi bila kamera dah ‘off’, boleh pula saya bercakap.

Hahaha.. Nasib baiklah Cheryl sangat profesional mengendali saya yang asyik lupa skrip dan pemalu ni” Tulis Doktor Halina

Melihat hantaran Doktor Halina di Instagram, hos berwajah ayu dan manis ini memberi komen dengan mengatakan, dirinya juga berasa gembira bertemu dengan Doktor Halina dan tidak menyangka wanita tersebut seorang yang senang untuk berbual ketika temubual.

“Sangat gembira bertemu anda hari ini Doktor! Anda seorang yang sangat senang untuk bercakap dan ianya temubual yang menggembirakan” komen Cheryl

Orang ramai yang melihat foto Cheryl Samad di Instagram Doktor Halina, berkongsi pendapat bahawa hos berkenaan tak berubah dan nampak seperti di zaman muda. Malah Doktor Halina juga membalas komen dan mengiyakan pendapat warganet di Instagramnya.

“Dia tak berubah langsung kan Doktor.. Dari dulu macam tu jerr” komen warganet

“@dfatimah_tmot89 memang sama je macam dulu!!!” balas Dr Halina

“Berapa umur dia? Saya biasa tengok dia semasa remaja.. Sekarang saya semakin tua tapi kenapa dia nampak masih sama seperti 20 tahun lalu?” komen warganet

“Sebaya saya.. Tapi entah macam mana dia nampak sama seperti 20 tahun lalu!! Sangat tak adil.. Haha” balas Dr Halina

Memang nampak tak makan usia langsung Cheryl Samad ni, maintain awet muda!


‘Dia Tak Curi Berbilion-bilion Wang Rakyat’- Harith Iskander Hairan Kenapa Taksub ‘Buru’ Sajat

Sejak beberapa hari ini, dia laman media sosial mahupun di dada akhbar, terlalu banyak media yang melaporkan kisah terkini tentang Nur Sajat. Ini berikutan kenyataan berani usahawan kosmetik kepada media antarabangsa setelah dia berjaya berpindah ke Australia.

Agak mengejutkan, apabila isu ini telah menjadi tumpuan rakyat Malaysia sehingga trending di laman twitter. Padahal banyak isu semasa yang lebih mustahak perlu diambil perhatian di dalam negara. Perkara ini turut disedari oleh pelawak dan pelakon Harith Iskander.

Menerusi akaun Facebook nya, dia merasa hairan mengapa Sajat menjadi buruan begitu serius oleh pihak berkuasa. Sedangkan dia tidak melakukan kesalahan yang besar seperti membunuh ataupun mencuri berbillion-billion wang rakyat.

“Secara peribadi saya tidak memahami daya tarik  “perburuan” Nur Sajat ini. Ya, saya tahu mengenai tuduhan “sensitiviti agama yang menyinggung perasaan” dan saya tidak memandang rendang tentang hal ini.

Yang saya mempersoalkan adalah perlunya menghabiskan banyak tenaga dan sumber daya untuk memburu seorang individu yang, sejauh yang saya tahu, tidak membunuh sesiapa atau mencuri berbilion-bilion wang rakyat (jika saya salah, betulkan saya).

Tambahnya lagi, dia merasakan pihak tertentu menggukan “boogeymen” iaitu seseorang yang berniat  mengalihkan perhatian rakyat Malaysia.

Saya mempunyai perasaan kadang-kadang pihak tertentu menggunakan “bogeymen” (seseorang yang berniat mengalihkan perhatian) (atau wanita bogey dalam kes ini?) Untuk mengalihkan perhatian dari masalah yang lebih utama dan penting yang HARUS ditangani. Saya tidak tahu … apa pendapat anda semua?”- tulis Harith Iskander

Di ruangan komen, ramai yang bersetuju dengan pandangan Harith. Rata-rata mereka juga sedar bahawa setiap kali isu penting di bincangkan dalam negara lagi-lagi berkaitan politik, pasti ada isu lain yang muncul untuk mengalihkan perhatian semua.

Sebelum ini, New York Times melaporkan Sajat berasa seperti terperangkap di negara sendiri disebabkan undang-undang Malaysia kononnya menghukum dan menganggapnya sebagai seorang lelaki.

“Saya rasa terperangkap di negara sendiri, di mana tempat saya dilahirkan, kerana undang-undang di sana yang menghukum saya dan menganggap saya seorang lelaki.

Saya dilahirkan dan dibesarkan sebagai umat Islam jadi saya diajar untuk melakukan perkara dengan cara Islam. Saya menjalankan perniagaan halal.”-katanya

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Wanita Kena Ada Pendapatan, Penerbit Ayu Putih Respon Jika Tak Mampu Bawa ‘Bidadari’ Ke Switzerland

Baru-baru ini satu perkongsian dari Abdul Rani Kulup Fans di Facebooknya telah mendapat perhatian warga netizen mengenai isu bawa ‘bidadari’ pergi melancong.

Dalam penulisan tersebut, dia menyatakan bahawa sebagai suami sekiranya tidak mampu untuk bawa isteri ke Switzerland, memadai dengan mengambil hati para isteri dengan membawanya melancong ke dalam negara sahaja.

Tambahnya lagi, ada sesetengah golongan suami yang pergi ‘konvoi’ menaiki motor bertindak seolah-olah mereka adalah golongan bujang dengan berkongsikan aktiviti di sosial media sedangkan si isteri dan anak-anak dirumah  jarang keluar dan makan lauk kenduri sahaja.

A post shared by Datuk Normashayu Puteh (@ayuputeh)

Penulisan dari Abdul Rani Kulup Fans tersebut telah mendapat reaksi dari penerbit Ayu Puteh. Menurut perkongsiannya di laman Instagram story, baginya golongan wanita perlulah mempunyai pendapatan sendiri dan aktiviti seperti ‘konvoi’ yang dikatakan sering dilakukan oleh golongan suami tidak memberi kesan kepadanya.

Ayu Puteh juga turut berpesan, baginya sebagai seorang suami tidak perlu untuk mencuba sana sini untuk elakkan dari kena teguran daru isteri.

…lelaki suami ini jangan kau cuba sana sini, pasti kau kena maki hamun punya


‘Mereka Kaya, Mereka Lupa’!- Pu Syed Selar Penganjuran Konsert Terbesar Di Arab Saudi

Baru-baru ini kecoh di media sosial mengenai penganjuran konsert besar besaran Riyadh Musim 2021 yang telah diadakan di Arab Saudi. Dengan tema ‘Imagine More’, Riyadh Musim 2021 merupakan majlis perasmian perayaan muzik, makanan dan hiburan terbesar di negara itu yang dihadiri oleh lebih daripada 750,000 orang.

Dalam perkongsian di laman Instagram miliknya, Pu Syed menyatakan bahawa penganjuran konsert maksiat secara besar besaran tersebut sangat menyedihkan umat islam.

Najd atau Riyadh yang semalam kita digemparkan dengan video tersebar bagaimana penganjuran konsert maksiat besar besaran yang sangat menyedihkan umat islam

A post shared by SYED MOHD BAKRI SYED ISHAK (@pusyed_official)

Tambahnya lagi, sebagai ibu kota negara Islam, Riyadh seolah-olah tidak menunjukkan budaya sebenar negara tersebut kerana membiarkan perkara haram dibiarkan berlangsung di negara itu. Baginya tiada ketegasan dalam menolak pesta tersebut daripada diadakan di negara itu.

Pu Syed juga turut mempersoalkan adakah kerana disebabkan Riyadh berada di luar tanah haram, maksiat sewenang-wenangnya dianjurkan tanpa ada rasa takut dan gerun kepada Allah.

Baginya, penganjuran seperti ini menunjukkan bahawa penduduk Riyadh lupa setelah mereka menjadi kaya.


Ziarah, Menangis Dan Bercakap Dengan Arwah Bukan ‘Psycho’! Nora Kongsi ‘Terapi’ Bersama Arwah Suami

Satu perkongsian di Instagram Nora mengenai ‘terapi’ untuk dirinya kepada bekas suami mendapat perhatian netizan baru-baru ini.

Dalam perkongsian tersebut, Nora menyatakan bahawa setelah kehilangan orang yang disayangi, perkara yang sering dilakukanya selain berdoa, sedekah tahlil, bacaan yassin dan sebagainya adalah dengan ziarah kubur, bercakap, mengadu, bercerita dan menangis kepada arwah suaminya.

A post shared by DATUK NORA ARIFFIN (@itsnoraariffin)

Tambahnya lagi, tindakan sedemikian bukanlah perkara pelik atau dianggap ‘psycho’, tertekan mahupun murung. Baginya ia adalah salah satu cara berkomunikasi satu hala dan merupakan ‘terapi’ yang sangat melegakan bagi pasangan yang telah kehilangan orang yang tersayang.

Nora juga turut menyatakan bahawa tindakan tersebut bukanlah salah selagi menjaga batas yang sepatutnya.

Tambahnya berpesan, hanya orang yang mengalami akan faham situasi tersebut dan menasihati pada semua supaya sentiasa berkata baik, memberi sokongan dan sentiasa ingat tiada apa yang kekal didunia kerana ia adalah pinjaman sahaja.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Ana Raffali Jelas Wanita Selalu Ketawa Sebagai Cara Lindungi Diri

Penyanyi dan penulis lagu berbakat Ana Raffali, berkongsi pandangannya mengenai nasib segelintir wanita yang terperangkap dalam situasi yang janggal atau memalukan hanya mampu ketawa.

Ibu kepada dua cahaya mata ini menerangkan, kadang-kala wanita menggunakan ketawa sebagai mekanisma untuk melindungi diri dari situasi yang memalukan dan lelaki tidak dapat memahaminya.

Namun pelatun lagu ‘Tolong Ingatkan Aku’ ini juga mengatakan, cara sebegitu tidak selalunya berkesan dan boleh menyebabkan berlaku salah faham.

“Lelaki tak akan pernah faham yang perempuan selalu guna ketawa sebagai mekanisma pertahanan.

Kami ketawa dalam situasi yang teruk untuk alih dari dimalukan.

Ianya tidak selalu berkesan dan ia selalu menyalah anggap sebagai kami okay dengannya” kongsi Ana di Twitter

Membaca tweet tersebut, seorang pengguna media sosial memberi komen bahawa lelaki juga ada menggunakan cara yang sama seperti wanita jika berada dalam situasi yang janggal.

Penyanyi ini membalas komen warganet tersebut dengan berkongsi pandangannya, terhadap bagaimana segelintir lelaki boleh terlepas pandang wanita yang berada dalam situasi yang tidak selesa dan hanya ketawa.

“Lelaki lakukan ini juga” komen warganet

“Sudah tentu. Sebab itu ia mengagumkan bagaimana lelaki boleh terlepas pandang pada wanita yang berasa sangat tidak selela berada dalam situasi seperti itu dan hanya mampu ketawa” balas Ana Raffali

Melihat isu yang disuarakan oleh penyanyi tersebut, seorang lagi warganet berkongsi pandangannya dengan mengatakan lelaki sebenarnya boleh memahami wanita kerana kadang-kala mereka juga menggunakan kaedah yang sama seperti itu.

Mendapat maklumbalas dari warganet tersebut, Ana Raffali setuju lelaki juga menggunakan kaedah yang sama seperti wanita tapi belum tentu lelaki mampu bersuara jika lihat wanita diganggu oleh orang lain.

“Lelaki memahami. Kadang mereka juga melakukan yang sama juga” komen warganet

“Setuju. Tak semua lelaki boleh bersuara bila perempuan diganggu dengan orang lain, jadi mereka ketawa dalam diam untuk menutup rasa malu mereka” balas Ana

Ada situasi yang sukar membuatkan wanita atau lelaki berterus-terang dan lalu menggunakan cara dengan ketawa sebagai alternatif untuk melindungi diri dari dimalukan atau berada dalam situasi yang janggal.


“16-20 Jam Tu Normal. ‘Tibai’ Selagi Boleh”- Juliana Evans Beri Respon Isu Pelakon Kerja ‘Overtime’

Pelakon dan pengacara jelita, Che’Puan Juliana Sophie binti Johari Evans atau lebih dikenali sebagai Juliana Evans tampil bersuara terhadap isu pelakon yang bekerja lebih masa di set penggambaran.

Menerusi laman Twitter, beliau memuatnaik screenshot Insta Stories beliau mengenai berita aktor Bollywood, Alec Baldwin yang tertembak mati kru penggambaran menggunakan pistol dan peluru replika ketika menjalani latihan bagi penggambaran filem Rust di Santa Fe, Nex Mexico pada Khamis lalu.

“Dah lama nak cakap pasal issue ni sebenarnya. But i’ve always been shut by people about it.”-Juliana Evans

Beliau turut tidak menyangka bahawa masalah bekerja lebih masa di set penggambaran turut berlaku pada industri Hollywood.

“Ingatkan kat Malaysia je. Hollywood pun ada masalah dengan overworking hours on set. Itu baru 12-13 jam diorang dah bising. Malaysia??

16-20 jam tu normal. Tibai selagi boleh. Selagi langit tak cerah lagi”-Juliana Evans

Beliau turut menjawab persoalan netizen jika terdapat perbadanan yang lindungi pelakon yang bekerja lebih masa.

“Sebagai budak kilang, selalu jugak terfikir, Orang-orang yang kerja fast food bukan 24 jam, fashion boutiques, krew filem semua hak diorang sebagai pekerja nak refer dekat mana?-Soal Netizen

Juliana Evans kemudian memberitahu bahawa tiada perbadanan yang melindungi pelakon dan krew yang bekerja lebih masa. Beliau turut mendedahkan bahawa para pelakon tidak boleh bersuara sepanjang masa terhadap isu tersebut.

“Kalau pekerjaan biasa ada KWSP yang protrect workers kerja OT ke apa. Tapi pelakon dan krew kerja overtime? Takde perbadanan yang protect. Actors can’t speak up most of the time.”-Jelas Juliana Evans

Sekadar info, Pelakon dan pengacara ini merupakan isteri kepada Yang Mulia Tengku Shariffuddin Shah Tengku Sulaiman Shah Al-Hajj atau lebih dikenali sebagai Tengku Adeq. Pasangan ini telah berkahwin pada 30 April 2017 dan dikurniakan seorang anak perempuan yang diberi nama Tengku Kamiliah Zanariah Josephine Ehsan Shah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] ‘Jangan Cabar Allah’- Netizen Kecam Sesi ‘Live’ Harith Iskander Bersama Nur Sajat

Sebelum ini, Murai MY ada mengeluarkan sebuah artikel mengenai persoalan yang dilontarkan oleh pelawak Harith Iskander berhubung dengan isu ‘buruan’ Nur Sajat. Dalam artikel tersebut, Harith meluahkan rasa hairan, mengapa usahawan kosmetik itu menjadi buruan sedangkan dia tidak melakukan jenayah yang besar seperti mencuri wang rakyat.

Kenyataan Harith seolah-olah tidak disambut baik oleh segelintir netizen, malah dia telah mengadakan sesi siaran langsung bersama Nur Sajat pada malam semalam (24/10). Sesi siaran langsung itu mengupas pelbagai isu yang melanda Sajat. Namun jika dilihat diruangan komen, selain menerima sokongan dari peminat, agak mengejutkan ramai juga yang mengecam tindakan Harith itu.

“Banyak sokongan … dan jumlah haters pun, ini benar-benar mengejutkan saya, tetapi saya benar-benar tertarik dan bersemangat untuk mengetahui tentang peristiwa yang menyebabkan dia melarikan diri dari Malaysia dan mencari suaka di Australia. Bergabunglah dengan saya malam ini dan saksikan apa yang ditakdirkan untuk menjadi salah satu episod “terpanas” yang pernah ada!- tulisnya di Instagram.

Selepas selesai membuat sesi ‘live’ bersama Nur Sajat,  tinjauan kami di Instagram Harith, beberapa komen netizen menunjukkan rasa tidak berpuas hati dengan memanggil gelaran ‘haters’ atau pembenci jika tidak bersetuju dengan siaran live tersebut.

“Berhenti memanggil orang yang tidak bersetuju dengan anda sebagai ‘haters’. Ia tiada kaitan dengan emosi kebencian. Faktanya, dia melarikan diri dari tuduhan undang-undang!” tulis akaun @einhyatt , yang seolah-olah biasa dengan hal berkaitan undang-undang negara.

Selain itu, terdapat komen yang mencadangkan supaya Harith menjemput pihak JAIS dalam sesi siaran langsung itu demi mendapat kebenaran.

“Saya cadangkan panggil sekali JAIS sertai ‘live’ tu nanti dengan Sajad dan anda sendiri. Lagi bagus kalau panggil beberapa orang reseller produk dia sekali. Barulah boleh cerita sebenarnya kenapa dia sanggup lari dari malaysia. Jangan dengar sebelah pihak aje”- tulis akaun @temaomar yang begitu besar harapannya dalam mendamaikan pelbagai pihak.

Tak kurang juga yang menyalahkan Harith tidak mempunyai sensitiviti agama dan bandingkan dirinya dengan pelawak Douglas Lim.

“Ini isu sensitif untuk umat Islam di malaysia, inilah sebabnya saya lebih suka Douglas Lim. Walaupun dia berbangsa cina tetapi dia lebih peka daripada Harith.” tulis akaun @valo.lee, yang dilihat begitu arif membuat perbandingan manusia.

Terdapat salah seorang pengikut Harith di Instagram yang menganggap tindakannya sedikit melampau?

“Come on ni bukan tentang haters la tapi ni tentang islam dalam al quran lgbt ni haram sangat haram dilaknat oleh Allah kenapa nak bela dia? Hak dia? Ye memang hak dia tapi kami sebagai umat islam nak selamat kan dia jangan lawan dan cabar Allah Swt sedih tengok dalam ic islam tapi sokong hak lgbt bela lgbt why? Untuk topik lain, saya tetap dengan anda harith tetapi topik ini anda dah melampau ingat jangan lawan Allah”- tulis akaun @ainol_azif, yang dilihat begitu tinggi ilmu agamanya.

Apa-apa pun, seperti mana yang kita ketahui, Harith mempunyai pengalaman bertahun-tahun dalam mengendalikan ‘show’ atau program bual bicara sendiri. Tak kisah siapa sahaja yang dia mahu jemput untuk jadi tetamu dalam sesi ‘live’nya, anda sendiri yang memilih untuk menonton atau tidak.

Ya, memang ramai yang tidak Tiada paksaan bukan? Hiduplah dengan positif, kurangkan rasa kebencian dalam hidup anda.


[VIDEO] Shuk Nak Saman Pengguna Twitter, Gara-gara Lawak ‘Double Meaning’ Di Konti Radio?

Selepas terlibat dengan kontroversi isu ‘rogol’ yang melibatkan aktres Raja Farah, kali ini pelawak, pelakon, dan pengacara iaitu Shuk Sahar didakwa dengan kontoversi yang dikatakan “bergurau” dengan seorang tetamu wanita yang menjadi tetamu jemputan ketika menghadiri konti radio terkenal tempatan pada tahun 2020.

Menerusi laman Twitter, wanita yang dikenali sebagai Ayu Aziz telah memuatnaik perbualannya bersama Shuk Sahar melalui DM (Direct Message). Shuk turut menafikan dakwaan netizen tersebut dan bakal mengambil tindakan undang-undang.

“Salam maaf ye ada terbaca Twitter awak kata saya pernah flirt double meaning dengan awak bila tu ye sebab setahu saya sepanjang saya di radio saya tak pernah interview awak.

Camnilah kalau saya rasa benda ni fitnah atas saya…Saya akan guna cara legal ye.’

Awak tunggu jelah surat saman dari saya.

Sebab memang saya langsung tak kenal awak.”-Shuk Sahar

Wanita tersebut turut memberitahu bahawa beliau mempunyai saksi kejadian dan tidak takut dengan tindakan yang bakal diambil oleh pelawak tersebut.

“Kalau kira saksi. dalam bilik tu ada 2 orang lelaki dan seorang lagi perempuan (my sister).

Sama ada 2 orang lelaki lagi tu nak mengaku atau tidak je lah.

Tapi tak takut pun. Buatlah apa nak buat pun Shuk.”-Ayu Aziz

Terdahulu, Murai My pernah melaporkan bahawa beliau didakwa curang, selepas isterinya, Rossalennah memuatnaik beberapa bukti di laman Instagram yang mendedahkan sikap sebenar suaminya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Walaupun Memiliki Travel Agensi Umrah Sendiri, Mila Jirin Tak Dapat Pergi. Kenapa?

Melihat ramai rakyat Malaysia dapat menjejakkan kaki di tanah suci akan membuatkan sesiapa saja turut ingin menjadi tetamu Allah SWT, namun apakan daya disebabkan pelaksanaan prosedur operasi standard (SOP) Covid-19 di Arab Saudi tidak semua yang bertuah dapat mengunjungi tanah suci.

Begitu juga dengan usahawan selebriti Mila Jirin, meski dirinya memiliki syarikat agensi pelancongan namun wanita serba boleh ini juga tidak dapat menjejakkan kaki ke tanah suci buat masa ini. Perkongsian Mila di Instagram menerangkan, terdapat dua sebab mengapa diri tidak dapat ke sana buat masa ini.

Pertama kerana faktor vaksin, sebagai penerima vaksin Sinovac Mila perlu dapatkan dos ketiga terlebih dahulu namun buat masa sekarang masih belum ada kemaskini mengenai pengambilan dos ketiga.

Dan sebab kedua kerana telah berjanji untuk membawa anaknya ke sana, namun buat masa ini pihak Arab Saud tidak dibenarkan kanak-kanak bawah 18 tahun ke tanah suci oleh kerana itu Mila memutuskan untuk bersabar dan menunggu.

“Kenapa Mila tak dapat tunaikan Umrah??? Walaupun ada agensi pelancongan uruskan Umrah @bizmillatravel ??

Pertama: Mila adalah penerima Vaksin Sinovac, tak boleh terbang lagi sebab belum ada dos ketiga..

Kedua: Paling penting, Mila fikir sebab tak boleh bawah Arif.. Mommy dah janji nak bawa Arif, jadi mommy pilih untuk bersabar dalam menanti. InsyaAllah ada rezeki, mommy pasti bawa Aarif ke sana lagi – Amin” tulisnya

Pastinya ramai ibu bapa seperti Mila yang ingin bawa anak ke sana, namun disebabkan prosedur operasi standard (SOP) Covid-19 yang dikeluarkan, pihak Arab Saudi terpaksa hadkan umur dan jumlah jemaah buat masa ini.

Mungkin akan datang kelonggaran akan dibuka, sama-sama kita nantikan.


“Tanda Bencana Akhir Zaman”-Ustazah Asma Harun Luah Rasa Kecewa Terhadap Festival Hiburan Di Arab Saudi

Pendakwah bebas, Ustazah Asma Harun tampil meluahkan rasa kecewa mengenai festival hiburan besar-besaran yang diadakan di Arab Saudi.

Menerusi posting di Instagram, beliau meluahkan rasa kecewa apabila bulan kelahiran Nabi Muhammad SAW dicemari dengan pesta hiburan yang memalukan seluruh dunia Islam.

“Sungguh mengecewakan dan menyedihkan. Saat kita masih berada dalam bulan kelahiran Rasulullah SAW yang mulia dan baru sahaja mendapat berita bahawa ibadah umrah telah dibuka semula,

di sana ada pula pihak yang sengaja mencemarkannya dengan PESTA HIBURAN YANG MEMALUKAN seluruh dunia Islam.”-Luah Ustazah Asma Harun

A post shared by Ustazah Asma Harun (@ustazahasmaharun)

Beliau turut menyatakan bahawa festival hiburan yang diadakan secara besar-besaran itu seolah-olah sebuah tanda bencana akhir zaman.

“Tuan Puan, Tular gambar dan video tentang sebuah festival hiburan besar-besaran yang dikenali sebagai ‘Riyadh Season’ dalam kebanyakan media sosial.

Festival yang dikelola oleh kerajaan Arab Saudi ini seolah-olah sebuah tanda bencana akhir zaman.”-Ustazah Asma Harun

Tambahnya lagi, beliau berpendapat alasan Kerajaan Arab Saudi mengadakan festival tersebut sebagai usaha untuk merancakkan kembali ekonomi dan industri pelancongan adalah suatu yang amat mendukacitakan.

“Kerajaan Arab Saudi mengatakan festival ini sebagai salah satu usaha yang dilakukan untuk merancakkan kembali ekonomi dan industri pelancongan.

Namun, sebagai sebuah negara Islam yang terdapat kalimah  “لا إله إلا الله محمد رسول الله” pada bendera negara negara, ia suatu yang AMAT MENDUKACITAKAN.”-Ustazah Asma Harun

#موسم_الرياض في الخريف وحماسة الجماهير أسخن من الصيف 🤩🤩🤩 pic.twitter.com/B9zUjquqZk

— إلهام لي (@IlhamLiinRiyadh) October 20, 2021

Pada 21 Oktober lalu, Kerajaan Arab Saudi telah mengadakan festival hiburan secara besar-besaran ‘Riyadh Season 2021’ yang menyaksikan kehadiran lebih daripada 750,000 pengunjung pada opening parade, disertai dengan konsert oleh rapper antarabangsa, Pitbull dan ahli gusti terkenal dunia The Undertaker.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Neelofa Dan Tabung Haji Kolaborasi, Tawar Servis Pelancongan Patuh Syariah!

Usahawan selebriti terkenal Neelofa, merupakan ikon usahawan wanita berjaya di Malaysia. Kini usahawan jelita ini meluaskan lagi empayar perniagaannya dengan berkolaborasi bersama syarikat Tabung Haji Travel dan Services bagi perniagaan barunya.

Berita gembira ini dikongsi di Instagram Neelofa dengan memuatnaik beberapa foto majlis sesi tandatangan memorandum persefahaman (MoU), dan kapsyen ringkas yang menggambarkan kegembiraan wanita serba boleh ini.

Menurut Neelofa, kolaborasi yang diadakan antara aplikasi TheNoor dan Tabung Haji Travel dan Services ini akan memfokuskan perkhidmatan perlancongan yang patuh syariah dan memberi ketenangan fikiran tanpa was-was sepanjang pelancongan.

“Majlis Menandatangani MoU antara @thetravelservices dan @thenoor.co .

Terlakar satu lagi sejarah baharu buat aplikasi TheNoor apabila kolaborasi dengan Tabung Haji & Services, kini menawarkan pelancongan patuh syariah secara menyeluruh yang disediakan oleh THTS merangkumi Umrah, Haji dan Pelancongan secara amnya.

Perkhidmatan ini pastinya akan memberi kemudahan dan ketenangan fikiran, bagi mereka yang menghargai masa dan mahukan jaminan bahawa percutian mereka mesra Muslim dan patuh syariah.” Tulis Neelofa

Perkongsian Neelofa menarik perhatian ibunya, rakan artis dan warganet di Instagram, masing-masing meluahkan rasa bangga dan kagum dengan pencapaian yang dilakukan oleh Neelofa dalam dunia perniagaan.

“Alhamdulillah syukur Ya Allah” komen Noor Kartini

“Seorang yang beri inspirasi.. Seorang wanita yang sangat kuat”

“Tahniah. Inspirasi buat kami sebagai wanita untuk berjaya dalam hidup di dunia dan akhirat”

“Nitip jejak dulu. Semoga bisa kek gini kedepannya. Aamiin” komen warganet

Pasti ramai yang tak sabar nak melancong, menunaikan umrah dan haji, sambil patuh syariah dengan TheNoor dan Tabung Haji Travel dan Services nanti.


Menteri Tampil Beri Nasihat Pada SRK Mengenai Kes Dadah Aryan Khan

Berita penahanan anak kepada Raja Bollywood, Shah Rukh Khan iaitu Aryan Khan masih menjadi perhatian ramai termasuklah Menteri Kesatuan untuk Pemerkasaan dan Keadilan Sosial, Ramdas Athawale yang tampil memberikan nasihat kepada SRK mengenai kes penahanan anak lelakinya disebabkan dadah.

Menurut Hindustan Times, Ramdas Athawale telah menasihati Shah Rukh Khan untuk menghantar anak lelakinya, Aryan Khan ke pusat pemulihan.

“Tidak bagus mengambil dadah pada usia muda. Aryan Khan mempunyai masa depan.

Saya menasihati Shah Rukh Khan agar menghantar Aryan ke pusat pemulihan ketagihan yang berkaitan dengan kementerian.”-Kata Ramdas Athawale

Tambahnya lagi, beliau turut memberitahu bahawa Aryan Khan sepatutnya berada di pusat pemulihan dan bukan menahannya di penjara.

“Dia seharusnya berada di sana selama satu hingga dua bulan dan bukannya menahannya di penjara. Terdapat banyak pusat sebegitu di seluruh negara.

Dalam satu hingga dua bulan, dia akan sembuh dari ketagihan dadah.”-Jelas Ramdas Athawale

Beliau memberitahu bahawa undang-undang baru seharusnya dirumuskan di mana pihak tertuduh sepatutnya tidak dihantar ke penjara.

Terdahulu, Aryan Khan pernah ditahan NBC susulan serbuan parti di atas kapal layar di Mumbai. Selain Aryan, tujuh lagi turut ditahan dalam serbuan pada 3 Oktober 2021. Serbuan tersebut juga telah menemukan 13 gram kokain, 21 gram kanabis, 22 pil methylenedioxymethamphetamine (MDMA) dan 5 gram dadah jenis mephedrone (MD)

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Aiman Banna Bangkitkan Isu Zikir Lepas Solat Bukan Bid’ah Tetapi Sunnah

Perkongsian pendakwah dan penulis buku terkenal, Aiman Banna mengenai isu berzikir selepas solat menarik perhatian ramai warganet di Instagramnya.

Soalan yang diajukan oleh pengikutnya mengenai sama ada perbuatan berzikir atau berdoa selepas solat adalah bid’ah, membuatkan pendakwah ini mengulas isu tersebut dengan jawapan penerangan yang jelas di Instagramnya.

Menurut Aiman, perbuatan berzikir atau berdoa selepas selesai sembahyang merupakan sunnah yang disyariatkan dan bukannya bid’ah seperti yang disangkakan orang ramai.

“Zikir lepas solat tak bid’ah, ianya sunnah.

Antara kekeliruan lepas solat terus bangun, blah macam tu je. Habis je bagi salam, terus lipat sejadah lari dari masjid. Itu bukan sunnah!

Kena jaga sunnah sebelum solat, semasa solat dan selepas solat. Maka zikir selepas solat ialah sunnah dan disyariatkan.” Tulisnya

Pendakwah ini juga memberi nasihat kepada orang ramai agar tidak terus bangun selepas selesai sembahyang secara berjemaah atau bersendiri, sebaliknya lakukan amalan berzikir dan berdoa seketika kerana ia perbuatan yang disyariatkan dalam Islam.

“Oleh itu, lepas solat jangan terus bangun dan lari. Duduk bersama jemaah, zikirlah dengan zikir syar’i secara bersendirian. Ada yang nak tahu apakah zikir syar’i yang Nabi baca selepas solat?” Tulisnyanya

Walau sesibuk mana pun kita, ambillah sedikit masa untuk berzikir pada Yang Maha Kuasa selepas solat, bukan saja ia perbuatan yang disyariatkan malah kita juga mendapat pahala dengan berzikir!


“Jangan Jadi ‘Palatao'”- Harith Iskander Nasihati Orang Ramai Yang Burukkan Nur Sajat

Semalam berlangsungnya siaran ‘live’ Harith Iskander bersama usahawan Nur Sajat menerusi rancangan bual bicara #WhatsGoingOnMalaysia di saluran Youtube Harith Iskander Comedy.  Video yang berlangsung lebih dari 1 jam 30 minit itu menyelami kisah hidup Nur Sajat kes diburu JAIS sehinggalah dakwaan menipu wang.

Walaupun siaran ‘live’ ini mendapat kecaman dan hentaman yang teruk dari netizen, namun video ini menerima lebih dari 50K tontonan. Di laman Facebook, Harith berkongsi perasaannya dan membuat sedikit rumusan dari mesej yang disampaikan oleh Nur Sajat.

“Episod malam tadi #WhatsGoingOnMalaysia bersama Usahawan Kosmetik dan pelarian Hak Asasi Manusia Nur Sajat sangat hangat.
Di pengakhiran, kita tak kenal seseorang itu sehingga kita dengar dari diri mereka sendiri. Seperti yang saya katakan semalam, Nur Sajat hanyalah seorang manusia. Dia mengaku dia tidak sempurna …. tetapi nampaknya mereka yang hentam & hina dia dalam talian menganggap diri mereka “lebih sempurna” daripada dia.”- tulisnya di Facebook.

Dalam pada itu, Harith turut mengakui bahawa dalam hal melibatkan isu melanda Nur Sajat, dia tidak membela mana-mana pihak. Dia menegaskan bahawa Rancangan ‘What’s Going On Malaysia’ merupakan saluran peribadinya untuk berbual biacara dengan seseorang untuk berkongsi pandangan.

“Ada peribahasa yang mengatakan: ‘Orang yang tinggal di rumah kaca tidak sepatutnya dibaling batu’. Saya bukan di sini untuk membela dia atau sesiapa pun, saya juga bukan hakim. Rancangan What’s Going On Malaysia adalah cara peribadi saya untuk bercakap dengan orang dan mendengar pandangan dan pendapat mereka.”

Tambahnya lagi, dia menasihati orang ramai supaya tidak perlu percaya atau menyukai usahawan kosmetik itu dan berhenti menjadi “palatao’ dalam sebarang isu.

“Anda tak perlu percaya atau suka dengan apa Nur Sajat ceritakan tapi sekurang-kurang sekarang kita dengar dari mulutnya sendiri. Dan janganlah kita memburukkan lagi dengan hentam atau menjadi “palatao” dalam sebarang isu.”- tambahnya lagi.

Anda tahu apa maksud ‘palatao’? ‘palatao’ adalah singkatan kepada ‘Kepala Tahu”. Ianya digunakan apabila ada orang yang buat-buat tahu sesuatu perkara padahal sebenarnya dia tak tahu pun. Dalam bahasa Melayu piawai kita boleh simpulkan ‘palatao’ ini sebagai memandai-mandai. Buat kesimpulan sendiri dan buat kepala sendiri. Itulah maksudnya untuk mudah faham.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Gara-Gara ‘Live’ Bersama Nur Sajat, Harith Iskander Bakal Disaman Dua Individu

Pelakon, pelawak dan pengacara Harith Iskander dikatakan bakal berhadapan dengan tindakan saman gara-gara menemubual usahawan selebriti sensasi, Nur Sajat secara langsung di Instagram Live pada malam Ahad (24 Oktober 2021).

Tindakan undang-undang tersebut bakal diambil oleh Nurwati Hussin,pengasas OWA Resources yang telah berjaya memenangi kes saman terhadap Sajat sebelum ini. Menurut Nurwati menerusi beberapa hantaran di laman Facebook miliknya, dia tidak menyalahkan Harith untuk membuat temubual secara langsung bersama Sajat, namun tindakannya berbincang mengenai perihal mahkamah dan undang-undang di Malaysia adalah salah sama sekali.

“Harith Iskander boleh live dengan sajat untuk topik lain yang tidak menyentuh hal mahkamah dan undang-undang Malaysia

“Contoh, bagaimana perasaan dia ke sana OK tak. Anak-anak macam mana..Siapa jaga..Boleh ke biasakan diri di tempat orang..OK ke makan dekat sana..dan lain-lain

“Bila Harith sebagai moderator provoke dengan soalan Bengkung la apa la, then Sajat terus buka cerita mahkamah tanpa dibantah oleh Harith, kami banyak point untuk menang kes saman dgn si Harith ini…” katanya

Tambah Nurwati lagi, dalam siaran langsung tersebut Sajat juga telah bercakap bohong selain memutarbelit beberapa fakta sekaligus disifatkan sebagai menghina keputusan mahkamah dan dirinya sebagai plaintif kes sebelum ini. Difahamkan, segala bukti yang berkaitan telah pun disimpan oleh Nurwati untuk meneruskan tindakan undang-undang seterusnya.

“Dia membiarkan Sajat bercakap bohong dan dia juga memulakan soalannya. Soalan itu tidak umum tapi soalan khusus yang tidak patut dibincangkan walhal dengan 1 ayat sekalipun sebab Sajat dah kalah 2 kes berturut-turut…appeal pon kalah.. Jadi, untuk apa ditemuduga? Untuk mempersoal keputusan mahkamah ke?

Ini seolah sedang menghina kptsn mahkamah dan plaintif sebenarnya.. Moderator membuka ruang yg cukup besar dan luas utk komentar mempertikai… Kalau tak ada live ini, komentar pun takkan sesuka hati MEMANJANGKAN isu untuk mempertikai.

Takpa esok kami akan lengkapkan seberapa banyak bukti..Komen, status, dan video live.. Alhamdulillah ada hamba Allah record full..Jika korang ada bukti putar belit, boleh letak bukti di ruang komen.. Kita perlu banyk bukti sokongan” jelas usahawan itu

Dalam perkembangan berkaitan, seorang lagi individu yang dikenali sebagai Nurnilam Sari turut berkata akan mengambil tindakan undang-undang terhadap Harith berikutan temubual itu disifatkannya sebagai berat sebelah. Menurut Nurnilam yang juga bekas pengurus besar syarikat Sajat, dia turut akui bahawa kenyataan yang didedahkan oleh pelantun Makhluk Penggoda itu adalah tidak benar.

“Saya akan ambil tindakan undang-undang pada Harith Iskander kerana membenarkan orang bersalah bercakap tentang kes penipuan yang telah diadili di mahkamah..mencemarkan maruah dan reputasi” tulis Nurnilam di laman Facebook

Walau bagaimanapun, Harith Iskander menerusi laman Facebooknya berkata temubual tersebut tidak merujuk kepada dirinya untuk berpihak kepada mana-mana individu. Jelasnya, dia hanya ingin rakyat Malaysia mendengar sendiri pendedahan yang dibuat oleh Sajat namun dalam masa yang sama tidak perlu percaya sepenuhnya apa yang diucapkan oleh usahawan itu. Menerusi carian terkini, hantaran tersebut telah pun dipadam.

Terdahulu, Murai.my pada Isnin melaporkan sesi temubual Harith bersama Sajat telah mendapat pelbagai reaksi termasuk kecaman daripada netizen kerana menyifatkan pengacara itu tidak perlu berbuat demikian.


Netizen Puji ‘Bodyguard’ Laila Nasir Miliki Wajah Yang Kacak!

Pelakon senior tanah air, Laila Nasir  nampak bersemangat dan wajahnya pula sentiasa mengukir senyuman. Tambahan pula dapat menghabiskan masa bersama anak-anak tersayang baru-baru ini menjadi detik bahagia buatnya.

Disebalik intipan rutin harian pelakon yang terkenal menerusi drama Nur ini,  foto dua jejaka disisinya juga telah menarik perhatian warganet yang terpukau melihat kekacakan wajah mereka.

Dalam beberapa foto yang dimuatnaik di Instagram,  jejaka-jejaka tersebut sebenarnya merupakan anak Laila. Malah, foto mereka bersama di sebuah kafe di ibu kota telah dibanjiri dengan pelbagai komen yang memuji  kedua-dua anak lelakinya mempunyai wajah yang kacak.

Dalam kapsyen nya pula, Laila meluahkan rasa gembira kerana dapat meluangkan masa bersama anak-anaknya.

“Hati berbunga bunga dapat luang masa dgn anak-anak #anakbujang #mybodyguard” tulis Laila

Tak dinafikan memang tampan wajah anak pelakon veteran ini, bertuah Laila Nasir miliki anak teruna kacak macam ni. Mesti ramai nak jadi calon menantu nanti!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Iqbal Zulkefli Selar Michael Ang Selepas Dituduh ‘Cakap Tak Serupa Bikin’

Bekas pembantu peribadi (PA) Datuk Seri Vida (DSV) , Ahmad Iqbal Zulkefli tampil menjelaskan kenyataan sebenar selepas diselar pengarah terkenal, Michael Ang yang menyifatkannya  seperti ‘cakap tak serupa bikin’ selepas bercakap mengenai kereta idaman.

Menerusi Insta Stories, Iqbal dilihat memuatnaik semula video pengarah tersebut dan meminta Michael untuk baca dengan teliti mengenai kenyataannya sebelum ini.

“@miachealang38 ayat saya, tidak suka kereta sporty. Baca betul-betul statement saya. Jika mahu dengar sedikit-sedikit, lebih baik tidak perlu bersembang terus”- tegas  Iqbal

Tambah Iqbal, dia turut memerli Michael dengan beranggapan boleh menunjukkan kereta miliknya bernilai RM 1 Juta yang hanya digunakan untuk pergi ke pasar.

“Jika hina sangat Honda Civic yang saya guna,  saya boleh sahaja tunjuk kereta saya yang bawa pergi pasar RM1 juta saya beli tu.

Inilah punca yang buatkan saya terpaksa tunjuk segalanya”- katanya lagi

Iqbal menerusi hantaran susulan turut meminta pengarah terkenal tersebut untuk menghormati dirinya yang  digelarkan Michael sebagai budak ‘suara pondan kepit’ .

“Dengan rasa hormat, saya hanya mahu Mr Michael Ang hormati saya juga sebagai budak ‘suara pondan kepit’ yang Mr Michael katakan. Saya ingin hormati dunia industri, menjaga limit namun siapa tahu begini perjalanan hidup saya.”-Jelas Iqbal

Terdahulu, Murai.my melaporkan bahawa hubungan percintaan di antara  DSV dengan Iqbal mendapat tentangan dari anak perempuan usahawan kosmetik tersebut disebabkan jarak usia mereka yang sangat jauh.